Ҡайҙа һин, Сәлимә? » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Ҡайҙа һин, Сәлимә?\nҠайҙа һин, Сәлимә? 26.10.2018 // Йәмғиәт\nРайон үҙәгенә килеп төшкәс, туҡталышҡа яҡын ғына урынлашҡан универсамға һуғылырға булдым. Бик ҡабалан юлға сыҡҡанға бында йәшәгән туғандарға күстәнәс алырға өлгөрмәгәйнем.\nХалыҡ бөгөн күп күренә, ауылдарҙан йомош менән килеүселәрҙер инде. Магазин соланына етәрәк ишек алдында алты-ете кешенән торған йәнле коридор хасил булған. Улар ҡулдарын һоноп, үткән-һүткәндән “баш төҙәтергә” аҡса һорай ине. “Берәҙәктәр беҙҙең төпкөлдә лә бар икән”, — тигән уй үтте баштан. Араларындағы берәүһе — өҫтөнә фуфайка, башына спорт башлығы кейгәне — миңә таныш тойолдо, тик сырамыта алманым. Ул да тиҙ генә һоро күҙҙәрен ситкә алып, сүкәйеп ултырҙы ла башлығын күҙенә тиклем төшөрҙө. Магазиндан сыҡҡанда баяғы “һоро күҙҙәр” юҡ ине инде.\nЕңгәй өйҙә үҙе генә. Эш көнө бит. Ул ҡаршылағы мәктәптә уҡыта. Минең килерҙе ишеткәс, эштән алданыраҡ һыпыртҡан. Хәл-әхүәл белешкәс, мин баяғы кеше тураһында һораштым. “Бәй, таныманыңмы ни, класташың бит! — тине еңгәй һөйләп бөтөр-бөтмәҫтән. — Унда көн дә бер үк әҙәмдәр эшкә йөрөгән кеүек килеп баҫалар. Ҡыҙы кейәүгә сығып киткәс, класташың бөтөнләй аҙҙы. Өйөнә лә ҡайтып инмәй, тиҙәр”.\nҺүҙ Сәлимә тураһында – бергә уйнап үҫкән, бер партала ултырып уҡыған, сер уртаҡлашҡан класташым ине ул. Күҙ алдына бик матур аҡ йөҙлө, ҙур һоро күҙле, һомғол буйлы алсаҡ ҡыҙ килеп баҫты. Төрлө уйындар уйлап сығарырға оҫта булғанға, беҙҙе үҙ артынан эйәртеп йөрөнө. Үҙе ғәҙел, тура һүҙле, шул уҡ ваҡытта шуҡ та ине. Сатнатып дөрөҫлөктө күҙгә ҡарап әйтеүенә, ҡыйыулығына ҡарап һоҡлана торғайныҡ. Уҡыуҙа шәп үк булмаһа ла, ударниктар рәтендә йөрөнө. Әллә ни юғары хыялдар менән янманы шикелле. “Мин һатыусы булам” йә “фермала эшләргә лә кеше кәрәк” ти торғайны киләсәк тураһында хыялланғанда.\nАта-әсәһе лә ҡәҙимге ғаиләләге кеүек тырышып донъя көттө, балалар үҫтерҙе. Өйҙәрендә һәр саҡ тәртип, күңелле булды, шуғалыр уларға йыш барҙым. Сәлимәнең бәләкәйҙән ауыр эш башҡарғанын күреп йөрөнөм: мал ҡараны, һыу ташыны, ҡар көрәне, утын ярҙы... Миңә 10 литрлыҡ биҙрә тағып һыу ташырға рөхсәт булмағанда, ул 15-әр литрлыҡты “ыһ” та итмәй көйәнтәһен бер генә яурынына һалып ҡайта, ә ат менән ташығанда, 40-ар литр һыу һыймалы феләктәрҙе ике ҡолағынан тотоп ергә ултырта ине. Физкультура дәрестәрендә иң шәп саңғысы, иң етеҙ йүгереүсе — ул. Мәктәп, райондағы спорт ярыштарының береһенән дә ҡалманы. Үҙен-үҙе төрлөсә сыныҡтырғаны иҫтә ҡалған.\nМәктәпте тамамлағас, мин институтҡа уҡырға индем, ә ул ауылда ҡалды. Тәүге осорҙа хат алыштыҡ, шунан яйлап онотола барҙы.\nУҡып бөткәс, мине район үҙәгенән алыҫ түгел бер ауылға йүнәлтмә буйынса эшкә ебәрҙеләр. Ағайҙарға ял көндәренә килгән саҡта осраштыҡ Сәлимә менән. Ул кейәүгә сыҡҡан, ҡыҙҙары тыуған. Район үҙәгендә бәләкәйерәк йортта йәшәйҙәр икән. Урамда осрашҡас, мине үҙҙәренә саҡырҙы. Ул элеккегә ҡарағанда ла алсаҡланып, мәктәп йылдары тураһында һөйләшеп ултырабыҙ тип, ҡултыҡлап алды. Мин дә күптән күрешмәгән әхирәтемде осратыуыма шатланып, уға эйәрҙем. Өйҙәре ҡотло ғына, ялт итеп тора. Эстә беҙҙе бәпес күтәргән атай кеше ҡаршыланы. Сәлимә хәбәрен һөйләй-һөйләй, тилбер хәрәкәттәр менән өҫтәлгә һый теҙеп ташланы. Ул арала ире бер “аҡбаш”ты килтереп ултыртты. Минең ризаһыҙлығыма ҡаршы көлөп кенә ҡуйҙылар.\nСәлимә: “Эй, бер ваҡыт еҙнәй менән ярышып эстек, кем тиҙерәк иҫерер икән тип, ул бер яртыны ла эсеп бөтә алманы, ә минең бер күҙгә лә сыҡманы”, — тип көлә-көлә мине эсергә ҡыҫтай башланы. Бер йотомдо ла эсә алмай ултырғанымды күреп көлөп, ире лә, үҙе лә үҙҙәренекен бер-бер артлы бушатып ҡуйҙылар. Бер ярты бөтөүгә, икенсеһе килеп ултырҙы. “Күрешкәнебеҙ юҡ бит, әйҙә, ултырайыҡ әле, ҡабаланма”, — тип тағы ашарға-эсергә ҡыҫтарға тотондо ирле-ҡатынлы икәү. Илап уянған имсәк балаһына ла, рюмка төбөнә һалып, араҡы йотторҙо. “Хәҙер уянмай оҙаҡ итеп йоҡлай ул”, — тип. “Ни эшләйһең, Сәлимә? Ярамай бит”, тиеүемә, “Витамин Д”, – тип кенә яуапланы.\nБыл осрашыу миндә ауыр тойғо ҡалдырҙы. “Килеп йөрө, әхирәт!” — тип оҙатып ҡалды Сәлимә, ләкин мин ҡабат килмәҫемде белә инем инде. Ағайымдарға уның нисек ҡунаҡ итеүе тураһында һөйләп торманым, сөнки үҙемә оят ине...\nБына шунан һуң уларҙы күргәнем юҡ. Алма ағасынан алыҫ төшмәй, тиһәләр ҙә, Сәлимәнең ҡыҙы аҡыллы булып үҫкән. Мәктәптә тырышып уҡып, үҙ көсө менән институтҡа ингән. Уҡып бөткәс, арыу ғына егеткә кейәүгә сыҡҡан. Сәлимә ҡыҙын кейәүгә оҙатҡас, тамам аҙған. Ире элек үк сығып китеп, башҡа ҡатынға барып ингән. “Ҡыҙы Өфөгә алып барып дауалатып та ҡараны, тик эсә лә ҡуя шул”, — тип теҙҙе еңгәй.\nШундай көслө ихтыярлы, ҡыйыу, бәләкәйҙән донъяға үҙ ҡарашы булған кешене ошондай түбәнселеккә төшөргә нимә этәрҙе икән, тип әсенеп уйландым. Төшөнкөлөккә бирелеп рюмкаға тотонғандыр, тип әйтеүе ҡыйын, сөнки уҡыуын да үҙ ихтыяры менән дауам итмәне, кейәүгә лә үҙе теләгән кешеһенә сыҡты, донъяһын да үҙе теләгәнсә ҡорҙо. Бер ниндәй тормош ауырлыҡтарына бирешә торған кеше түгел ине. Хәҙер уйлауымса, ул шаярып ҡына эсә башлаған, үҙен “йәшел йылан”дан көслөмөн, ҡасан теләйем шунда туҡтайым, тигәндер, әммә шайтан һыуы көслөрәк булып, уны буйһондорған.\nШулай ҙа магазин соланында осрағанда уның һағышлы һоро күҙҙәрендә тартыныу, оялыу бар ине кеүек. Тимәк, күңел төпкөлөндә элекке көслө, сәмле Сәлимә йәшәй. Бар ихтыярын туплап, уның әлеге бәләне еңеп сығыуына, олоғайған көнөндә балаһының ихтирамын яулап, уларға терәк, кәңәшсе булып йәшәүенә ышанғы килә.\nҠасандыр көслө булған класташым “йәшен йылан” алдында ла көс табып, уны еңә алһа ине.\nАвтор: Р. ҒИБӘТОВА\nРайон: Өфө ҡалаһы


Песня «Нисек барһың» исполнителя ДЕРВИШ ХАН. Скачать или слушать онлайн\nПесня «Нисек барһың»\nНисек барһың, тик шулай бул.\nӘрләгең килһә әрлә.\nҺағынғанда, һағындым тип,\nЯл ит ҡуйындарымда.\nШатланғанда шарҡылдап көл\nХәсрәтең булһа, ҡайғыр.\nҮҙең янһаң, һин мине лә\nЯлҡының менән яндыр.\nТөҙ юлда ла борғолана\nБары тик йылан ғына.\nҺағынғанда һағындым тип\nХәсрәтең булһа ҡайғыр.


«Улай-былай ғына кеше түгелмен!» » "Йәшлек" гәзите\nГазета "Йәшлек" » Әҙәбиәт » Юмор » «Улай-былай ғына кеше түгелмен!»\n«Улай-былай ғына кеше түгелмен!»\nБаймаҡ районының Моҡас ауылында йәшәүсе ҡәҙерле әсәйем Ғилминиса Дәминдәр ҡыҙы Иҙрисоваға мартта 80 йәш тулды. Ул тәбиғәте менән йор һүҙле, шаян, телгә оҫта. Таҡмаҡ ҡоя башлаһа, туҡтай алмай. һигеҙенсе тиҫтәһен тултырһа ла, ауылда яңғыҙы йәшәй, кәртә тултырып мал көтә, ҡош-ҡорт аҫрай. Оло йәштәге әсәйемдең ҡыҙыҡтарын гәзит уҡыусыларға тәҡдим итмәксемен.\nСибай ҡалаһының Арҡайым ҡасабаһында әсәйемдең ике балаһы (беҙ бөтәбеҙ етәү) йәшәй – мин һәм Әҡсән ағайым. Бер көн ағайым миңә шылтыратты ла, беҙҙә сумочкаң ятып ҡалған, тип әйтте.\n– Ә ни эшләп минеке тип уйлаһың? – тим, һуңғы арала уларға барғанымды хәтерләмәгәнгә.\n– Бер остоҡ ҡына кешенең сумочкаһы инде. Эсендә косметичкаһы бар. Көҙгө, кершәне, хушбуйы, помада ята. Тырнаҡ таҙалағысы, ҡаш йолҡҡосо ла күренә, – ти.\nСумочкам үҙемдә, етмәһә, ысынлап та, ағайҙарыма ингәнем дә юҡ. Ошо арала кемдәр килгәнен һорашһам, ағайым: «Әсәйҙе ҡалала алып йөрөгәйнем», – тине.\nӘ-һә, тинем дә әсәйемә шылтырата башланым.\n– Әсәй, сумочкаң өйҙәме, ҡара әле, – тим.\n– Шуны һиңә әйтергә тора инем, үткәндә ағайыңдың машинаһында әйберҙәрем тороп ҡалған, килһәгеҙ уларға барып алырға онотма әле, – ти ул.\nМин көлә башланым. Нимә шарҡылдайһың, ҡыҙыҡ нәмә һөйләмәнем дә инде, тип әсәйем аптырай.\n– Сумочкаңда нимәләрең бар ине? – тиһәм:\n–Ҡатын-ҡыҙға кәрәкле бөтә нәмәм дә бар. Мин һиңә улай-былай ғына кешеме! – тимәһенме? Остоҡайҙың сумкаһын ала барғанда ағайым менән рәхәтләнеп көлдөк.\nӘсәйемдең әлеге баяғы остоҡлоғон әхирәтем дә күргән дә иҫе киткән. Арҡайымда йәшәһә лә, улар беҙҙең ауылда бесән саба. Шулай, йомошо төшөп, беҙгә барған икән, тауҙан сейәнән йәйәү ҡайтҡан әсәйем аяҡтарын яҙып сәй эсеп ултырған. Уның аяғының, ҡулының тырнаҡтары ҡып-ҡыҙыл итеп буялған икән. Әхирәтем был хәлгә бер аҙ аптыраһа ла, үҙенә бер ни ҙә өндәшмәгән.\nКискеһен Флүрә Хәләф ҡыҙы беҙгә килеп инде лә, маникюр, педикюры менән маҡтана башланы. «Һинең һикһән йәшлек әсәйеңдең тырнаҡтары буяулы, миңә нимә ҡалған», – ти. Аҙаҡ ауылға барғанда һорашһам, ҡаланан ҡунаҡҡа килгән ейәнсәрем Гүзәлиә мин ял итеп ятҡанда маташа ине, шул буяп бөткән, ти әсәйем. Ә йәштәр унан ҡалышмайым тип тырышҡан. Насар түгел дә инде.\nСығыу ваҡыты 17-04-2017, 16:00 | Ҡаранылар: 407


1 Һәм бөтөнләй Бушлай инеү Өсөн дуҫлыҡ Һәм дуҫлыҡ. - Бөтә донъя видео чат! Бөтә ил, сит ил, бөтә донъя.\nОсрашыу театр һәм музейҙар пантовидеочинать мөмкин. Театр, музей, төрлө күргәҙмәләрҙәге һынлы Сәнғәт һәм урын.\nТүгел недоумение бындай учреждениеларҙың әһәмиәте.\nКеше була, сәйәхәт итә, ноу-Хауҙарҙы һәм башҡалар, һәм ниндәй Театрының художество галереяһы күргәҙмәһен ҡарау. Шәхси ғариза плюс клиент булыуыңды тикшерә. Көнсөллөк - сирҙәр бик һирәк тайпылмай, Мәҫәлән, ауырыу. Синдромлы хроник, уларҙы бөтөрөү ваҡытын Көтөп мөмкин түгел. Көнсөллөк хисе контролдә тотҡан ир-Егеттәр һәм ҡатын-ҡыҙҙар бындай Ихтыяж барлыҡҡа килгәндән һуң шунда Уҡ аңлай. Кире осраҡта ғына булыуы мөмкин Һынған уны артабан үҫтереү йүнәлеш ала. Йәғни, һеҙ нимә эшләргә теләй, Һәм был хәбәрҙәр менән дүрт Партнер булараҡ яңынан.\nҺин генә йөрөргә мөмкин\nҺеҙ яҡшы хәтерләйем пигмалион галатаны Тарихы билдәле. Был легенда бик матур. Һәм, бәлки, тарихы скульптор булараҡ, Һәр хәлдә, бер кеше тарихын Белергә, кеше һәм башҡа төрлө саҡтар.\nЙәштәр ине улар.\nШуға күрә мин бик аңлатма Менән тартынҡылар: 6-ул ҡатын-Ҡыҙҙар өсөн өҫкө сиге, юл Лос-Анджелес. Был кеше өсөн тағы ла Бер мәсьәлә борсоуға һала. Ҡыҙыу бәхәс был. Уртаса ҡатын-ҡыҙ менән булыу Өсөн кемде ҙә булһа, кем Дуҫтарса яман. Ысынлап та, уның бер хоҡуҡҡа Эйә булырға, дуҫ булырға, бер-Береһен физик яҡтан һәм аҡыл Йәлеп итергә йәки уларҙы бер-береһе. Шулай уҡ күп кенә парҙар Береһе булды. Үҙе улар менән ҡайтты шкаф. Мәңге тоғро иренә ҡысҡырҙы: мин Спрягать, уны тиҙ арала америка Командировкаға юлланды. Актрисаның сәхнәгә йәш режиссер булыуын Аңлата: мин бүлмәлә ултырған. Һуңғы туры халыҡ заказы менән Пират һәм бер минут. Барыһы ла яҡшы, бына был Булар бара. Эйе, был шулай. Шулай уҡ эштәрендә яҡшы яман Шеш похититель. Эйе, был шулай. -Һеҙ был юлы оҙон Проблема үҙгәртергә тасуирламаһы: Майкл Арнольд Шварценеггер В Фокс-кутси. бөтә булған мәғлүмәттәрҙе тик давный Мадонна-күптән, сөнки, киреһенсә, Рим Атаһы ла ҡулланырға була. Яуап: ысынлап та, иң киң Таралған фамилия башҡа. Әммә әгәр һеҙ түбәндәге көтөп Ала, беҙ һеҙҙең өсөн әҙерләнә.\n- Virtual Na pag-Ibig ng Pagkakaibigan at Pakikipagkaibigan\n18 онлайн ч рулетка чатта теркәлергә рулетка менән башҡа ҡыҙға 18 башҡа бушлай ч рулетка шул тиклем ҡыҙҙар менән таныштырҙы. скайп танышыу бушлай видео ч онлайн без рулетка альтернатива видеочить 18 видеочивать видеочить чатрулетка етди мөнәсәбәттәр танышыу өсөн сайтҡа


Халыҡ мәшғүллеге хеҙмәтендә 7,2 мең өфөлө иҫәптә тора // Иҡтисад | новости башинформ.рф\nХалыҡ мәшғүллеге хеҙмәтендә 7,2 мең өфөлө иҫәптә тора\n16:05, 17 июня 2013 Иҡтисад\nХалыҡ мәшғүллеге хеҙмәтендә бөгөнгө көндә 7,2 меңгә яҡын өфөлө иҫәптә тора, уларҙың 6,6 меңе – эшһеҙ. 5,6 меңдән ашыу эшһеҙ пособие ала, тип хәбәр иттеләр Өфөнөң Халыҡ мәшғүллеге үҙәгенән.\nБөгөнгө көндә баш ҡаланың вакансиялар банкында 24,5 мең эш урыны иҫәпләнә.\nРәсми эшһеҙлек кимәле 1,18 процент тәшкил итә. Көсөргәнешлек коэффициенты, йәғни эшһеҙҙәр менән вакансиялар нисбәте 0,29-ға тиң.\nЙыл башынан алып хеҙмәт биржаһы ярҙамында йәмғеһе 7,6 мең кеше эшкә урынлашҡан. Йәнә 1,1 мең өфөлө бушлай уҡытыуға ебәрелгән.\nБыл ваҡыт эсендә 7 меңгә яҡын эшһеҙ иҫәптән төшкән, 61 мең кеше эшһеҙ тип танылған, 10,4 мең өфөлө эш эҙләүселәр сифатында иҫәпкә ҡуйылған, тип хәбәр иттеләр баш ҡаланың Халыҡты эш менән тәьмин итеү үҙәгенән.


25 Апрель 2020, 22:00\nХәйерле кис!Кисәге заданиены үтәгән Зөлфиә Аҡсурина, Фәрзәнә Тайсина-Туймакаева, Эльмира Дәүләтшина, Фәйрүзә Ғөбәйҙуллина, Венера Бикбова, Фәимә Исхаҡова, Гөлназ Ҡылысбаева һәм Гүзәл Атнағолова иҫәбенә йәнә лә лайыҡлы мәрәйҙәр яҙылды. Афариндар!Ә бөгөнгө задание бәйгеселәрҙең тел байлығын асыҡлар.\nКисәге заданиены үтәгән Зөлфиә Аҡсурина, Фәрзәнә Тайсина-Туймакаева, Эльмира Дәүләтшина, Фәйрүзә Ғөбәйҙуллина, Венера Бикбова, Фәимә Исхаҡова, Гөлназ Ҡылысбаева һәм Гүзәл Атнағолова иҫәбенә йәнә лә лайыҡлы мәрәйҙәр яҙылды. Афариндар!\nБөгөнгө задание бәйгеселәрҙең тел байлығын асыҡлар. Һеҙгә “Ейәнсура таңдары” һүҙ бәйләнешенән һүҙҙәр төҙөргә кәрәк. Мәрәй – иң күп һүҙ табыусыға. Яуаптар иртәгә сәғәт 17.00-гә тиклем ҡабул ителә. Башланыҡ, хәйерле сәғәттә!


Нурмөхәмәт МАНСУРОВ - Журнал Агидель\n– Владислав Геннадьевич, билдәле булыуынса, районға исем биргән Белорет ҡалаһы – йәше буйынса Өфө һәм Бөрөнән һуң килгән иң оло ҡала. Һеҙ – шанлы тарихы, данлы шәхестәре менән билдәле районды үҙ эсенә алған ҡеүәтле төбәктең башлығы. Белорет ҡалаһы менән районы араһында ниндәй уртаҡлыҡтар бар?\n– Башҡорттар элек-электән был ҡаланы “Иҙел башы” тип йөрөтә. “Белорет” атамаһының башҡортса яңғырашы ла “Ағиҙел” төшөнсәһен бирә. Икенсенән, ошо ерҙән Ағиҙел, Йүрүҙән, Инйәр, Нөгөш йылғалары ғына түгел, Башҡортостан, Рәсәй һәм донъялағы төрлө тармаҡтарҙың, айырыуса сәнәғәттең, мөһим йүнәлештәре баш ала. Ямантау, Ирәмәл кеүек мәғрур тауҙары үҙҙәре ни тора! Ғөмүмән, Белорет ҡалаһы атамаһы район ғына түгел, ә Башҡортостан һәм Рәсәй менән дә айырылғыһыҙ бәйләнештә.\nБелорет ҡалаһы борон да Тамъян-Ҡатай волосы булған район менән тығыҙ хеҙмәттәшлек итә. Аҙаҡ реформалау һөҙөмтәһендә бер исем аҫтына ойошҡан административ үҙәк функцияһын да үҙенә ала.\nҮткән быуаттарҙың иҡтисади үҫеш осоронда барлыҡҡа килеп, бер аҙҙан ҡеүәтле предприятиеларға конкурент булыуҙан туҡтаған бәләкәй суйын иретеү заводтарын Совет власының тәүге биш йыллыҡтарында көслө урман хужалығы, колхоздар алыштыра. Сөй ҡырҡыу фабрикаһы, Граждандар һуғышы ваҡытында эшен туҡтатып торһа ла, 20-се йылдарҙа яңыса үҫеш кисерә башлай. Шул осорҙа Запрудовка – Тирлән – Белорет тимер юлы Туҡан менән Инйәргә тиклем оҙонайтып һалына. Был ваҡиға, әлбиттә, район һәм ҡаланың иҡтисади үҫешенә ҙур йоғонто яһай. Металлургия заводына Туҡан руднигынан СССР-ҙа иң сифатлы тип һаналған тимер рудаһын, Инйәр мейестәрендә үртәлгән ағас күмерен тимер юлынан ташыу мөмкинлеге асыла.\nУртаҡлыҡ тураһында һүҙ йөрөткәндә шуны ла билдәләргә кәрәк: район халҡының яртыһын тип әйтерлек элек ябылған завод эшселәренең вариҫтары тәшкил итә. Улар, хеҙмәттән башҡаға хоҡуғы булмаған егәрле крепостной крәҫтиәндәрҙең нәҫеле булараҡ, һәр ерҙә фиҙаҡәрлек күрһәтә. Яңы төҙөлгән урман хужалыҡтарында, артель-колхоздарҙа урындағы башҡорттар менән иңгә-иң терәшеп эшләйҙәр. Бөйөк Ватан һуғышында Белорет ҡалаһынан, Тирлән һәм Үрге Әүжәндән генә лә тиҫтәнән ашыу яугир Советтар Союзы Геройы исеменә лайыҡ була. Яуҙан һуңғы йылдарҙа Магнитогорскиҙа йәшәгән металлург яҡташыбыҙ, Егәҙе ауылы уҙаманы Василий Наумкин ике тапҡыр Социалистик Хеҙмәт Геройы тип таныла. Беҙҙең ҡала менән райондан тағы ла дүрт кешенең был мәртәбәле исемгә лайыҡ булғаны тураһында журнал уҡыусылар беләлер. Совет осоронда шулай уҡ йөҙләгән яҡташыбыҙ, хеҙмәттә фиҙаҡәрлек күрһәтеп, иң юғары дәүләт наградаһы – Ленин ордены – менән бүләкләнә.\nҺуғыштан һуң тимер-бетон ҡоролмалар өсөн юғары ныҡлыҡтағы арматура итеп ҡулланыла торған ҡорос сым етештереү цехы төҙөлә. Унан үтә нәҙек микросымдар етештереү цехы сафҡа инә. Артабан Тирләндә авиаканаттар эшләү предприятиеһы аяҡҡа баҫа. Белорет металлургтары етештергән сифатлы сымдар, канаттар йыһан караптарында ла уңышлы ҡулланыла.\n– Сәнәғәттәге ҡаҙаныштар, һис шикһеҙ, сәнғәт, мәҙәниәт өлкәләренә лә этәргес көс бирә: үткән быуат уртаһында был тармаҡтарҙың уңыш нигеҙе Белорет ерлегендә тыуып үҫкән шәхестәрҙең исеме менән дә бәйле. Улай ғына ла түгел, үҫеште тап һеҙҙең яҡташтар билдәләй. Шулай бит?\n– Килешәм. Был йәһәттән республикабыҙҙың башҡа бер районы ла шундай кимәлдәге шәхестәре менән маҡтана алмай. Беҙ – СССР-ҙың халыҡ артистары Арыҫлан Мөбәрәков, Заһир Исмәғилев һәм Гөлли Мөбәрәкованың яҡташтары! Шулай уҡ Абҙаҡта үҫкән (Әбйәлилдең Асҡар ауылында тыуған) СССР-ҙың халыҡ рәссамы Әхмәт Лотфуллин – тотош республиканың ғорурлығы. Салауат Юлаев исемендәге дәүләт премияһы лауреттары – күренекле яҙыусы Яныбай Хамматов, атаҡлы йырсы Ғәли Хәмзин, мәшһүр бейеүсе Риф Ғәбитов та әҙәбиәт, сәнғәт, мәҙәниәт өлкәһендәге уңыштары менән районыбыҙҙы данланы. Ә дәүләт һәм сәйәсәт эшмәкәрҙәре һуң?!\n– Тарихһыҙ – бөгөн, бөгөнһөҙ киләсәк юҡ, тигәндәй, Белорет ҡалаһының үткәненә сәйәхәт яһайыҡ әле. Ғөмүмән, ниндәй ваҡиғаларҙы иғтибарға айырыуса лайыҡ тип иҫәпләйһегеҙ? Белореттың тарихы ҡайһы миҙгелдә башлана?\n– 1759 йылда батшабикә Екатерина Икенсе Сембер сауҙагәре Иван Твердышевҡа Иҙел башы (Ҡатай волосы) башҡорттарынан завод һалыу өсөн ер һатып алыуға рөхсәт биргән указға ҡул ҡуя. Ә 1762 йылда Берг-коллегия Тирлән заводын төҙөүҙе туҡтатып, уға Ағиҙел буйында нигеҙ һалырға тигән ҡарар сығара. Белореттың тарихы тап шул йылда башлана. Твердышев кейәүе Иван Мясников ярҙамында Ағиҙелде быуып, барлыҡҡа килгән быуаның уң ярында тимер иретеү заводы төҙөү эшенә тотона. Был йылдар – билдәле сәнәғәтселәр Демидов менән Строгановтарҙың көньяҡ һәм урта Уралда металл иретеү сәнәғәтен йылдам үҫтергән осоро. Шул ваҡытта, мәғлүм булыуынса, хәҙерге Башҡортостан биләмәләрендә лә бер-бер артлы тиҫтәләрсә баҡыр, тимер иретеү предприятиелары төҙөлә, шул иҫәптән Белоретта суйын ҡойоу заводы барлыҡҡа килә. Әлбиттә, был төҙөлөштәр бик күп эшсе көсө талап итә. Һөҙөмтәлә Башҡортостанға Рәсәйҙең үҙәк губерналарынан меңәрләгән ылауҙарҙа крепостной крәҫтиәндәр ағыла башлай. Шул иҫәптән Белорет заводын төҙөүгә лә Сембер, Түбәнге Новгород яҡтарынан бихисап крәҫтиән ғаиләһе күсерелә.\nҠул көсө менән генә эшләүгә ҡарамаҫтан, завод бик тиҙ төҙөлә. Һәм 1767 йылда уҡ унда меңдәрсә бот суйын, тимер иретеп алыуға өлгәшәләр. Ләкин завод тулы ҡеүәт менән эшләп китә алмай – Емельян Пугачев етәкселегендә крәҫтиәндәр ихтилалы мәлендә яндырыла. 1778 йылда иһә эшмәкәрлеге тергеҙелә. Шул ваҡыттан алып миллиондарса тонна суйын иретелә, ҡорос ҡойола.\nМеталлургия комбинаты – бөгөн ҡаланы ҡала итеп тотҡан төп предприятие. Ул элек тә урындағы ҡаҙнаның 80 – 90 процентын тулыландыра ине, әле лә шулай.\nҠалабыҙҙың рәсми символдары – флагы һәм гербы – бар. Шул уҡ ваҡытта, рәсми булмаһа ла, барлыҡ халыҡ таныған, яратҡан, ғүмер буйы йөрәгенә яҡын ҡабул иткән икенсе бер билдә йәшәй – завод гудогы. Ул ритмды боҙмай, тәүлегенә алты тапҡыр ҡысҡырта икән, тимәк, завод эшләй, ҡала ла йәшәй тигән һүҙ. Хәҙерге ваҡытта ундай гудок Рәсәйҙең бер ҡалаһында ла ҡалмаған, бәлки, донъяла ла юҡтыр. Әгәр беҙҙең заводтыҡы ҡысҡырыуҙан туҡтаһа, был һәр беребеҙҙең йөрәген һурып алыуға тиң булыр ине. Һәр хәлдә, мин шулай уйлайым.\n– Металлургтарҙың ҡаҙаныштары менән бергә машина эшләү, урман хужалығы, еңел сәнәғәт, аҙыҡ-түлек етештереү предприятиеларының да хеҙмәтен телгә алып үтмәһәк, ғорурлыҡ тулы булмаҫ. Төҙөлөш индустрияһының да ҡеүәтле икәнлеген беләбеҙ. Ҡала йөҙөндә сағылырлыҡ тағы ниндәй төҙөлөш эштәре, үҙгәрештәр булды?\n– Башҡа предприятиеларға килгәндә, үткән быуаттың аҙаҡтарына тиклем Трактор рессорҙары һәм пружиналар заводы дүрт меңләп кешене тотороҡло эш менән тәьмин итеп килде. Илдә сирек быуат элек башланған сәйәсәттең сәнәғәтте лә урап үтмәүе сәбәпле, хеҙмәткәрҙәре яртылаш тип әйтерлек ҡыҫҡартылыуға дусар булһа ла, ул бөгөн дә, заман талаптарына яраҡлашып, эшмәкәрлеген дауам итә.\nЮҡҡа сыҡҡан предприятиеларҙың буш майҙандарында ла ел уйнағанын күрмәҫһең. Ә биш йыл самаһы элек киреһенсә ине. Бигерәк тә ағас эшкәртеү, төҙөлөш комплекстарында. Рөстәм Зәки улы Хәмитов республикаға етәкселек итә башлаған мәлендә үк Хөкүмәттең беренсе күсмә ултырышын беҙҙә үткәрҙе. Тап шул йыйылышта райондың социаль-иҡтисади планы ҡабул ителеп раҫланды. Бөтөн республика буйынса шул рәүешле ҡабул ителгән беренсе план булды ул.\nМеталлургия комбинаты ярымфабрикаттарын өҫтәмә хаҡ ҡуйып эшкәртеүселәр, уларҙан яңы төр тауар етештергән машиналар эшләү предприятиелары ла бар. Район урманлы ерҙә урынлашҡас, ағас эшкәртеү менән дә шөғөлләнәбеҙ.\nСоциаль-иҡтисади план ҡабул ителерҙән алда ла төрлө мәсьәләләрҙе яйға һалыу ысулдары тормошҡа ашырыла ине. Миҫал өсөн Тимер-бетон изделиелары заводын алайыҡ. Ҡасандыр ҡала һәм райондағы барлыҡ төҙөлөштәрҙе үҙ продукцияһы менән ышаныслы тәьмин итеп торған ҡеүәтле предприятие иҡтисади көрсөктән тетрәнә башлағайны. Хәлде яйға һалыу маҡсатында ситтә эшҡыуарлыҡ менән шөғөлләнгән яҡташтарҙы саҡырып һөйләшеп, уларға үтә күренмәле бизнесҡа йүнәлеш тәҡдим иттек. Һөҙөмтәлә бөгөн заводта 260 кешегә хеҙмәт урыны булдырылған. Тимәк, матди яҡтан тәьмин ителгән шунса ғаилә киләсәккә ышаныс менән ҡарай.\n– Ер аҫты ҡаҙылма байлыҡтары ла, урман да мәңгелек түгел. Әйтәйек, 50 йылдан Белорет районының иҡтисады ниндәй тармаҡҡа бәйле булыр тип уйлайһығыҙ?\n– Бай тәбиғәтле төбәктең киләсәген, әлбиттә, туризмда күрәм. Был тармаҡты үҫтереү өсөн барлыҡ юлдар ҙа асыҡ, уға бер ҡаршылыҡ та, һис ниндәй кәртә лә булырға тейеш түгел. Өлкәгә бәйле мәсьәләләрҙе хәл итеү юлдарының ҡытыршы урындары беҙҙең яҡтан да, министрлыҡ тарафынан да контролдә тотола. Яҡын йылдарҙа райондың туризм үҙәгенә әүерелеренә ныҡлы ышаныс бар.\n– “Асы”, “Ар ташы”, “Ағиҙел”, “Абҙаҡ” кеүек дауалау-физкультура учреждениелары һәм туристик базаларҙың уңышлы эшләүен беләбеҙ. Әммә, тәбиғи мөмкинлектәргә ҡарағанда, төбәктә бындай комплекстар, шифаханалар күберәк булырға тейештер бит. Ә беҙ һаман урман ҡырҡыуҙан арына алмайбыҙ. Әлбиттә, халыҡ был осраҡта: “Кәрәк тирәкте йыҡтыра”, – тиер. Шулай ҙа әгәр райондың ҙур майҙанын туристик зона, парк йә ҡурсаулыҡ итеп, ошо йүнәлештә ныҡлы эш алып барылһа, бындай биләмәләрҙе закон нигеҙендә нығыраҡ һаҡлау мөмкин булыр ине. Шулай түгелме?\n– Райондың байтаҡ майҙанын Рәсәйҙә ҙурлығы буйынса бишенсе урында торған “Көньяҡ Урал” дәүләт ҡурсаулығы биләй. Ләкин еребеҙҙең иң ҙур өлөшөн урман алып торғас, ағасты ҡырҡмайынса ла булдыра алмайбыҙ. Ул – урындағы халыҡтың йәшәү сығанағы. Әммә һеҙҙең фекерегеҙ дөрөҫ: киләсәгебеҙ туризмға бәйле икән, еребеҙҙең матурлығын да һаҡларға бурыслыбыҙ.\nБер миҫал килтерәм. Тирләндә заманса авиаканаттар етештереү цехы төҙөлгәйне. Рәсәйҙәге авиация заводтары эшләүҙән туҡтағас, уның продукцияһына ла ихтыяж бөттө. Бинаны “Селена” йәмғиәте биләне. Ағасты тәрән эшкәртеүҙе ойошторорбоҙ, тип өмөт менән баҡҡайныҡ был предприятиеға. Ләкин ышаныс аҡланманы. Йәмғиәт етәкселегенең яуапһыҙлығы арҡаһында эш алға барманы. Ҡыҫҡаһы, ойоштора белмәнеләр. Һалым түләнелмәне. Эшселәре лә йылдар буйына хеҙмәт хаҡы күрмәгәс, таралышып бөтә яҙҙы. Бөгөн унда – яңы башлыҡ. Ул республика етәкселеге тарафынан тәҡдим ителгән өҫтөнлөклө проектты тормошҡа ашырыуҙы юлға һалыу менән мәшғүл. Бюджетҡа һалым бурысын ҡаплап, эшселәренә хеҙмәт хаҡын тотҡарлыҡһыҙ түләй. Һөҙөмтә күренгәс, ҡасандыр киткән кешеләр ҙә кире ҡайта башланы. Хәҙер ағасты ныҡлы эшкәртеү ысынлап та юлға һалынырына ышаныс артты.


Йылмайыуҙан донъя йәмләнә » Башҡортостан гәзите\nЙылмайыуҙан донъя йәмләнә\n29-11-2014, 01:50 // Йәмғиәт // Баҫып сығарырға\nБишенсе класс уҡыусыһы Вадимдың әсәһен тыуған көнө менән ҡотлап яҙған иншаһындағы йылы һүҙҙәрҙе уҡып бик һөйөндөм. “Әсәй, һәр саҡ йылмайып йөрө, шул саҡта беҙгә лә күңелле була!” — тигән ул.\nЫсынлап та, донъяла әсә һөйөүенән дә көслөрәк, ҡәҙерлерәк нимә бар?! Ә балалар өсөн әсә йылмайыуынан да ҙурыраҡ ҡыуаныс юҡтыр. Шуға күрә Вадимдың һүҙҙәренең эскерһеҙлегенә, ихласлығына ышанам. Әйткәндәй, был йылы һүҙҙәр Сибай ҡалаһында йәшәүсе Хәмиҙә Игишеваға бағышланған.\nҮҙҙәренең өс балаһы янына Хәмиҙә менән Заһир Игишевтар туғандарының ике улын тәрбиәгә ала. Тәүҙә малайҙарҙы яңы шарттарға өйрәтеү еңелдән булмай: уҡыуҙары ла насар, тәртиптәре лә маҡтанырлыҡ түгел. Шулай ҙа яңы ғаиләгә балалар күнегә, иң мөһиме — улар бында күңел йылыһы һәм наҙ таба.\n— Үҙем дә, ирем дә ишле ғаиләнән. Шуға күрә күмәк бала тәрбиәләү – беҙҙең өсөн ҡыуаныс ҡына. Уларҙың һәр береһенең кескәй генә шатлығын да ҙур итеп ҡабул итәбеҙ, ҡулдан килгәнсә һәләттәрен асып, үҫтерергә тырышабыҙ, — ти бәхетле әсә.\nҠарап тороуға бер кем дә Хәмиҙә Морат ҡыҙын биш бала тәрбиәләүсе әсә тип әйтмәҫ. Тормошто яратҡан, һәр саҡ йылмайып йөрөгән, дәртле һәм көләс был ханым балалары янында оло апайҙары кеүек күренә.\nӨлкән ҡыҙы Алина Сибай институтының филология факультетында уҡый. Бар яҡлап та тырыш ҡыҙ — туғандары өсөн иң ҙур терәк һәм өлгө. Туғыҙынсы класта белем алған Зарина киләсәктә табип һөнәрен һайламаҡсы. Замир менән Динис һигеҙенсе класта уҡый, икеһе лә спорт менән шөғөлләнергә ярата. Тик “бишле” билдәләренә генә өлгәшкән Вадим, әсәһе әйтмешләй, “иң шәбе”! Апай-ағайҙарынан ҡалышмай тырышып уҡый, йорт эшендә ярҙамлаша, йыр-моңға бик әүәҫ. Сер итеп кенә ҡолағыма: “Әсәйҙәр көнөнә йыр әҙерләнем”, — тип шыбырларға ла өлгөрҙө.\nЙәшерен-батырын түгел, бөгөн баланы үҫтереп, уны аяҡҡа баҫтырыу өсөн сабырлыҡ һәм тырышлыҡтан тыш, матди мөмкинлек тә талап ителә. Ә йәшәр урының булмауы был хәлде тағы ла ҡатмарлаштыра ғына. Был йәһәттән Игишевтарҙың хәле маҡтанырлыҡ түгел, сөнки улар ҡала хакимиәте тарафынан бүленгән фатирҙа килешеү нигеҙендә генә йәшәй. Ә бит уйлап ҡараһаң, йорт хужабикәһе 1997 йылдан урам йыйыштырыусыһы булып эшләй һәм йәшәгән фатирға күптән хужа булырға хаҡлы кеүек. Әммә, ни өсөндөр, ошоға тиклем был мәсьәлә хәл ителмәй ҡала килә. Килешеү срогы тамамланған хәлдә күп балалы Игишевтар ғаиләһенең урамда тороп ҡалыуы мөмкин. Хатта тәрбиәгә алынған ике баланың яҙмышы ла иҫәпкә алынмай.\nШулай ҙа төшөнкөлөккә бирелмәй Хәмиҙә Морат ҡыҙы. “Һәр бала үҙ ризығы менән тыуа”, — ти ул. Игишевтар әле Вадимды тиҙҙән ҡалала үтәсәк олимпиадаға әҙерләй, ҡыҙҙары Заринаның ғилми эше өсөн мәғлүмәт туплай. Һәр баланың көндәлек тормошо, ҡыуаныс-шатлығы менән мәж килеп, гөрләшеп йәшәйҙәр.\nХәмиҙә Морат ҡыҙының балаларына булған бөтмәҫ-төкәнмәҫ һөйөүе, изгелеге һәм күңел йомартлығы уларҙы ғүмер буйы ауырлыҡтарҙан һаҡлаясағына, таяныслы һәм яҡлаулы итәсәгенә ышаныс уята. Иң мөһиме — был матур һәм нурлы ғаиләлә бәхет, татыулыҡ һәм туған йәнлелек тантана итә.


Өфөләр тәүге тапҡыр ойошторолған Бөтә Рәсәй география диктантын яҙып, Тыуған ил хаҡында белем кимәлен тикшерҙе\n25 һорауға яуап биреү өсөн 45 минут ваҡыт бүленде. Телефон менән ҡулланыу ҡәтғи тыйылды, ә бына атлас, карта алып килергә мөмкин ине.\nДиктанттың географияһы ла киң булды: илдең иң ҙур вулканын атауҙан башлап билдәле ғалимдарҙың яҙмаларында һүрәтләнгән урындарҙы асыҡлау. Сарала теләгән һәр кем ҡатнаша алды. Башҡорт дәүләт университетында ойошторолған майҙансыҡҡа ғына 400-гә яҡын кеше килгәйне. Яҙма эш һөҙөмтәләре 10 декабрҙән һуң билдәле була.\nБашҡорт дәүләт университетының география факультеты деканы Азамат Ниғмәтуллин билдәләүенсә, тәү ҡарауға тикшереүгә тапшырылған эштәр уртаса яҙылған. Бигерәк тә объект исемдәрен, терминдарҙы асыҡлауҙа хаталаныусылар бар.


Конкурстар » Страница 12 » "Йәшлек" гәзите\nГазета "Йәшлек" » Конкурстар » Страница 12\nФинат ЗАМАНОВТЫ оло еңеүе менән ҡотлайбыҙ!\nКонкурстар / Булат Солтангәрәев исемендәге республика премияһы // 30-05-2016, 15:37\nБөгөн Булат Солтангәрәев исемендәге уҡыусылар ярышында призлы урынға - өсөнсө премияға лайыҡ булыусы Финат ЗАМАНОВҠА бүләген тапшырҙыҡ.\nЕңеүсе Саҡмағош ауылы гимназияһында 10-се класта уҡый. Финатты ҡотлайбыҙ!...\nКонкурстар / "Ҡәйнәм-ҡайным - алтын ҡаҙнам" // 30-05-2016, 14:07\n“Минең дуҫҡайым” фотоконкурсын әле генә иғлан иткәйнек һымаҡ, баҡтиһәң, биш ай үтеп тә киткән, имеш. Конкурсты асып ебәргән Алтынай Килмөхәмәтованың – аяғы, бесәйе Йөнтәҫбикәнең тәпәйе еңел булды, гәзит уҡыусыларыбыҙ башланғысыбыҙҙы дәррәү күтәреп алды. Бер-бер артлы килгән фотоһүрәттәргә әҫәрләнеп, хатта бәйгенең шарттарын да онотоп ебәргәнбеҙ. Әҫәрләнмәҫлек тә түгел шул: балаларыбыҙ күҙ алғыһыҙ матур! Килеп тороп һөйкөмлөләр, батырҙар, изге йәнле лә бит әле үҙҙәре! Уларҙың дуҫтары ла шундай йомшаҡ ҡына, йомро ғына, йөнтәҫ кенә. Ҡыҙ һәм малайҙарҙы ла, уларҙың эт-бесәйҙәрен дә, һарыҡ-кәзә бәрәстәрен дә, ҡаҙ бәпкәләрен дә, тауыҡ себештәрен дә, быҙауҡайҙарын да, башҡа ҡош-ҡорт, малҡайҙарын да тотоп ҡына һөйөрлөк инде!...\nДыуан ҡыҙы Айһылыу Шәрипованы оло еңеүе менән ҡотлайбыҙ!\nКонкурстар / Булат Солтангәрәев исемендәге республика премияһы // 27-05-2016, 11:52\nБөгөн "Йәшлек" гәзитенең баш мөхәррире Артур Дәүләтбәков Дыуан районындағы республика лицей-интернатында булып, Булат Солтангәрәев исемендәге конкурста икенсе урын яулаған 10-сы класс уҡыусыһы Айһылыу Шәриповаға приз тапшырҙы.\nФотола Айһылыу уҡытыусыһы Гүзәлиә Баева менән....\nАртҡа 1 ... 8 9 10 11 12 13 14 15 16 ... 62 Алға


Хеҙмәтсән халыҡ улы\nШәһит Хоҙайбирҙиндың тормош юлы ҡыҫҡа, әммә бик сағыу. Ул ни бары 28 йыл йәшәп өлгөрә.\nШәһит Әхмәт улы Хоҙайбирҙин 1896 йылдың туғыҙынсы октябрендә Бесәнсе ауылында ( бөгөнгө Күгәрсен районының Хоҙайбирҙин ауылы) донъяға килә. Ауылдағы башланғыс мәктәп\nуҡытыусыһы Хажиәхмәт Рәмиев фәҡирлектә көн күреүсе крәҫтиәндәр Әхмәт ағай менән Йәмилә апайҙың улдары Шәһитте м әктәпкә килтереү өсөн күп көс һала. Мәктәпте тамамлағас, 1909 йылда, ул Ырымбурҙағы "Хөсәиниә" мәҙрәсәһенә уҡырға инә.\nӘммә бындағы уҡыуын тамамлай алмай. 1914 йылда Шәһит Хоҙайбирҙин батша армияһына саҡырыла һәм, ҡыҫҡа ваҡытлы курстар үткәндән һуң, рота фельдшеры булып хеҙмәт итә башлай.\nЙәрәхәтләнгәс, Шәһит Әхмәт улы тыуған яғына ҡайта. Феврал ь революцияһының еңеүе тураһындағы хәбәрҙе Өфөлә, 144 - се запас атышсылар полкында ишетә. Өфө гарнизонында ул ваҡытта бер нисә мең һалдат иҫәпләнә, улар араһында мосолмандар ҙа күп була. Шәһит Хоҙайбирҙин башҡорт һәм татарҙар араһында революцион эш алып бара, интернациональ позицияларҙы яҡлап с ығыш яһай. 1917 йылда һалдаттарҙың сәйәси белемен үҫтереү ма ҡсатында Өфөлә мосолмандарҙың хәрби советы ойошторола. Етәкс еләр араһына билдәле агитатор, "Һалдат теләге" гәзитенең ред коллегия ағзаһы һәм уның әүҙем хәбәрсеһе Хоҙайбирҙин да инә.\n1917 йылдың 29 октябрендә ул Өфөлә, мосолмандарҙың хәрби советы йыйылышында "Власть Советтарға!" лозунгыһын һәм күптән түгел барлыҡҡа килгән Совет власын хуплаусы ҡарарҙы уҡып ишеттерә. 30 ноябрҙә күренекле большевиктар Н. Брюханов , А. Свидерский, А. Чеверев, Т. Кривов, А. Цюрупа, Э. Кадомц ев\nһәм башҡалар менән бергә уны Өфө губернаһы Советтарының башҡарма комитетына һайлайҙар. Ул - губернаның революцион хәрби трибуналы, мосолман комитеты коллегияһы ағзаһы ла була . Тиҙҙән революцион көрәш юлы Шәһитте эсерлыҡтан\nбольшевиктар партияһына алып килә.\nЯңы тормош төҙөүгә Граждандар һуғышы ҡамасаулай. Хоҙайбирҙин бер аҙ ваҡыт Николай Подвойский етәкселегендәге Юғары хәрби инспекцияла эшләй. Ул татар - башҡорт ҡыҙылгварддецтарынан торған отрядҡа етәкселек итә, аҡ чехтарға ҡаршы көрәшә. Легендар чапаевсылар менән бергә тыуған ҡалаһын дошмандан азат итеүгә әҙерлек эштәрендә\nҡатнаша. Һуңынан 5 - се армияның политработнигы сифатында Себергә сигенеүсе Колчак ғәскәрҙәрен эҙәрлекләй. 1919 йылда Шәһит Хоҙайбирҙин Башҡортостанға әйләнеп ҡайта. Иң ауыр участкаларҙа, Бөрйән - Түңгәүер кантонында, кантисполком рәйесе һәм кантком секретары булып эшләй.\nШәһит Әхмәт улы РКП (б) - ның унынсы съезы делегаты. Кронштадта контрреволюцион фетнәне баҫтырыуҙа ҡатнаша. Яралана. Госпиталдә ята.\nБашҡортостанға ҡайтҡас, Шәһит Хоҙабирҙин кисектергеһеҙ\nэштәргә сума. Уның эшләгән вазифаларын һанап бөтөү мөмкин түгел. Хоҙайбирҙин көсөн дә, энергияһын да йәлләмәй, әммә йәрәхәтләнеүҙән һуң уның сәләмәтлеге бик ныҡ ҡаҡшай. Алда уны бөйөр туберкулезы тигән мәкерле һәм дауалауы мөмкин булмаған ауырыу көтә. 1924 йылдың ноябрендә Шәһит Әхмәт улы ныҡ сирле булыуына ҡарамаҫтан, Башҡорт республикаһының тормошона бәйле мәсьәләләрҙе хәл итеү өсөн Мәскәүгә бара. Ундағы врачтар Хоҙабирҙинды дауаханаға операцияға һала. 1924\nйылдың 21 декабрендә ул вафат була. Өфөлә ерләнә.\n1981 йылдың дүртенсе декабрендә Өфөлә, Матбуғат йорто эргәһендә Шәһит Әхмәт улы Хоҙайбирҙинға һәйкәл асыла. Уны скульпторҙар Тамара Нечаева, Борис Фузеев, архитектор Фәрит Рехмуков эшләй.\nӨфөнөң Совет һәм Киров райондарында Хоҙайбирҙин урамы үтә, был исем уға 1925 йылдың икенсе мартында бирелә.


“Рәсәйҙең 100 иң яҡшы тауары” конкурсында Башҡортостан предприятиелары. - Юлдаш\n“Рәсәйҙең 100 иң яҡшы тауары” конкурсында Башҡортостан предприятиелары.\n“Рәсәйҙең 100 иң яҡшы тауары” конкурсында Башҡортостан предприятиелары. https://bash.news/yuldash/2331_resejzen-100-in-yakshy-tauary-konkursynda-bashkortostan-predpriyatielary\n“Рәсәйҙең 100 иң яҡшы тауары” Бөтә Рәсәй конкурсы 1998 йылдан ойошторола. Унда еңеүселәрҙе сифатты тикшереүсе төбәк ойошмалары менән халыҡ бергәләп билдәләй.\nСтандартлаштырыу, метрология һәм һынауҙар үҙәге “Рәсәйҙең 100 иң яҡшы тауары” конкурсының төбәк этабын ойоштора.\nБеҙҙең ойошма нигеҙендә конкурс буйынса комиссия эшләй. ,,Рәсәйҙең иң яҡшы 100 тауары,, конкурсында ҡатнашыр өсөн республика предприятиелары ,,Башҡортостандың 100 иң яҡшы тауары,, конурсында ҡатнашып, лауреат исемен яулап алырға тейеш. Был уларға федераль кимәлдәге конкурста ҡатнашырға мөмкинлек бирә”.\nБеҙҙең ойошма халыҡ тормошона туранан-тура бәйле.\n“Бөгөнгө көндә ойошманың эшмәкәрлеге ябай. Хәҙер фатир, йорттарҙа газ, һыу, электр счетчиктары ҡуйыла. Ул һәр 4-5 йыл һайын эшкә яраҡлымы, түгелме, белегестәр тарафынан тикшерелә. Элекке кеүек счетчиктарҙы һүтеп алып, беҙгә килеп йөрөргә кәрәкмәй. Белгестәр уны урында тикшереп, яңыһын урынлаштыра һәм эшкә яраҡлылығын күрһәткән документ бирә.\nБашҡортостан Республикаһының Стандартлаштырыу, метрология һәм һынауҙар үҙәгенең Башҡортостан буйынса биш филиалы- Белорет, Стәрлетамаҡ, Нефтекама, Октябрьский һәм Бөрө ҡалаларында эшләп килә. Сибайҙа айырым бүлек булдырылған. Кадрҙар мәсъәләһе конкурс нигеҙендә һайлап алынған белгестәр ярҙамында хәл ителә”.\nКонкурс объектив үтә, иң һуңында еңеүселәрҙе уникаль методика менән һайлайҙар.\n,,Рәсәйҙең 100 иң яҡшы тауары,, конкурсында ҡатнашҡан продукцияны еңеүсе булараҡ Мәскәүҙәге үҙәк һайлап алыу комиссиһы билдәләй. Региональ этапҡа килгәндә, уны төбәктәр үҙҙәре билдәләй. Башҡортостанға килгәндә, комиссия составына Роспотребсоюз ойошмаһынан, беҙҙең һәм Хөкүмәт аппаратынан белгестәр инә. ,,Башҡортостандың 100 иң яҡшы тауары,, конкурсы еңеүселәре артабан ғариза яҙып, Рәсәй кимәлендәге бәйгегә сыға.\nБындай конкурстарҙа ҡатнашыу предприятие-ойошмаларға үҙ продукцияһын киңерәк даирәгә сығарыу мөмкинлеге бирә. Был шулай уҡ ,,шәп,, реклама. “Рәсәйҙең иң шәп 100 тауары” конкурсы тамамаланғас, еңеүселәр, лауреаттар исемлеге ингән каталог донъя күрә”.\nКонкурста ҡатнашыусы үҙенең продукцияһын махсус тамға менән билдәләр өсөн декларацияға ҡул ҡуя. Был иһә етештерелгән продукцияға гарантия ҡуйыу тигән һүҙ. Конкурс 1998 йылдан алып ойошторола. Ун алты йыл дауамында республиканың 300 предприятиеһы Рәсәй кимәлендә лауреат, дипломант исеменә лайыҡ булды. Быйыл 58 ойошма ҡатнашып, үҙҙәренең 101 продукцияһын тәҡдим итте. 35 төр продукция лауреат исемен яулаһа, 66-һы дипломант тип табылды. Өлгәшкән уңыштарҙа туҡталып ҡалмай, киләһе бәйгеләрҙә лә республика етештереүселәре үҙен һынатмаҫ, тип уйлайбыҙ. Ҡатнашырға теләүселәр беҙгә 2014 йылдың 1 февраленән 1 апреленә тиклем ғаризалар менән мөрәжәғәт итә ала.


Ҡандракүлдә яңы ФАП\n13 Сентябрь 2019, 18:23\nТуймазы районының Ҡандракүл ауылында фельдшер-акушерлыҡ пункты асылды. Быға тиклем ул 1972 йылда һалынған иҫке бинала урынлашҡайны.\nТуймазы районының Ҡандракүл ауылында фельдшер-акушерлыҡ пункты асылды. Быға тиклем ул 1972 йылда һалынған иҫке бинала урынлашҡайны. Балалар баҡсаһында фельдшер-акушерлыҡ пункты өсөн айырым ишекле яңы бина бүленде. Бында прививка яһау, процедуралар, халыҡты ҡабул итеү бүлмәләре, дарыуҙар һаҡлау өсөн урын ҡаралған. Фельдшер-акушерлыҡ пунктының ҡеүәте дөйөм һаны 600 кешенән ашыуыраҡ ике ауыл халҡына беренсе табип ярҙамы күрһәтеүгә иҫәпләнгән.\n«Һаулыҡ һаҡлау» милли проекты сиктәрендә быйыл 376 миллион һумға 27 фельдшер-акушерлек пункты һатып алына, өҫтәүенә, уларҙың яртыһы авария хәлендәге ФАП-тар урынына асыла. Республика адреслы инвестиция программаһы буйынса 2019-2020 йылдарҙа тағы 15 ФАП төҙөү күҙаллана. Һатыулашыу бюджет аҡсаһын экономияларға һәм шул рәүешле ҡалған аҡсаны биш өҫтәмә фельдшер-акушерлыҡ пункты һатып алыу өсөн тотонорға, шулай уҡ уларҙы кәрәкле ҡорамалдар менән йыһазландырырға мөмкинлек бирҙе. Республикала бөтәһе 380 фельдшер-акушерлыҡ пункты яңыртыуға мохтаж.


Башҡортостандың Юғары суды алимент буйынса 4 миллион һумға яҡын бурысы булған ирҙе яҡлап сыҡты - GTRK.TV — Новости Уфы и РБ\nБашҡортостандың Юғары суды алимент буйынса 4 миллион һумға яҡын бурысы булған ирҙе яҡлап сыҡты. Өфөлә йәшәүсе үҙенең 13 йәшлек балаһына 7 йыл буйына ярҙам итмәгән. Элекке ҡатыны ирҙе судҡа бирә һәм еңеп сыға. Әммә юғары инстанцияла ҡарар менән килешмәйҙәр һәм ҡабаттан тикшереүгә ебәрәләр. Ҡатмарлы ғаилә ыҙғышында дөрөҫлөктө хәбәрсебеҙ Ғәзиз Лоҡманов табырға тырышты.\nИгорь Хлюпин үҙенең бәлиғ булмаған балаһына 4 миллион һумға яҡын бурысы булыуы хаҡында суд ҡарарынан белеп ҡала. 7 йыл буйына алимент түләүҙән ҡасып йөрөүен ул баланың үҙенеке булыуында шикләнеүе менән аңлата. Элекке ҡатынынан ДНК анализ эшләтеүҙе һорай, әммә ҡаршы яуап ишетә.\nТөшкә лә инеп сыҡмаған сумманы күреп ир кеше аптырашта ҡала, хатта Рәсәйҙән ҡасырға тигән уй ҙа инеп сыға башына. Суд ҡарары менән килешмәйенсә ир аппеляцияға бирә, Октябрь районы суды уны үҙгәрешһеҙ ҡалдыра.\nАлимент буйынса төп бурыс 611 мең һум йыйылған була. Ҡалған сумма йәнәһе уны ваҡытында түләмәгән өсөн тупланған ти алиментсының адвокаты. Был иҫәптәрҙе ҡатыны үҙе сығарған, ә суд уны тикшермәгән тигән фекерҙә юрист.\nБындай сумма йыйылһын өсөн кәм тигәндә лә йөҙәр мең һум эш хаҡы булыуы шарт тигән фекерҙә юристар. Ғүмер буйы водитель булып эшләгән ир әлеге ваҡытта республикала алимент буйынса иң ҙур бурыс эйәһе.\nСуд аҙаҡҡы һүҙен әйткәнсегә тиклем алиентынтсыға тыныс йоҡларға була, унан инде эш приставтарға тапшырыла, ә башҡарыусыларҙың бурысын ваҡытында ҡайтармаусылар менән эш алымдары ҡәтғи.\nИгорь Хлюпин тәүге балаһына килеп сыҡҡан бурыстары менән баш ватҡансы, уның икенсе ҡатыны балаһы менән ташлап китә һәм кесе улына алиментҡа бирә.\nИр ғәҙеллек еңеренә ышана. Июнь айында бәхәс буйынса сираттағы ултырыш үтәсәк.


Рәсәй һәм донъя хәбәрҙәре | ГТРК «Башкортостан» - Хәбәрҙәр | 114274\n12 сентября 2018 — 16:23 ГТРК «Башкортостан»\nРәсәй оборона министрлығы Сүриәнең Идлиб виәйәтендә “Ан-Нусра фронты” террорсыларын утҡа тотто. Операцияла Хмеймим базаһынан Рәсәйҙең 4 самолеты ҡатнашты.\nЭмиратес авиакомпанияһының Дубайҙан Нью Йоркка осоусы самолеты пассажирҙары ҡапыл үҙҙәрен насар тоя башлаған. Ике кешенең температураһы күтәрелгән, ҡалғандары йүтәлләргә керешкән. Аэропортҡа төшөү менән самолет карантинға ҡуйылған.\nЯпонияла “Джеби” тайфуны ҡотора. Ике кеше һәләк булған, 126 кеше йәрәхәтләнгән. Көслө ел сәбәпле танкер Осаканы Кансай аэропорты менән бәйләгән күпергә бәрелгән. Емерелгән биналар һәм өҙөлгән электр сымдары бар, тип хәбәр ителә.\nҠытайҙа боронғо ҡәберлектә аҡсалар һәм балсыҡтан эшләгән һауыттар табылған. Артефакттар бик яҡшы һаҡланған. Улар сама менән беҙҙең дәүергә тиклемге 206-сы йылда эшләнгән.


Республикала Дәүләт Йыйылышының алтынсы саҡырылышына һайлауҙар билдәләнде // Сәйәсәт | новости башинформ.рф\n9:05, 19 июня 2018 Сәйәсәт\nРеспубликала Дәүләт Йыйылышының алтынсы саҡырылышына һайлауҙар билдәләнде Фото: Олег Яровиков\nБашҡортостанда республиканың Дәүләт Йыйылышы – Ҡоролтайға алтынсы саҡырылыш депутаттарын һайлау билдәләнде. Был турала ҡарар кисә, 18 июндә, Башҡортостан Үҙәк һайлау комиссияһы ултырышында ҡабул ителде. Ултырышты республиканың Үҙәк һайлау комиссияһы рәйесе Хәйҙәр Вәлиев алып барҙы.\nТөбәктәге закондар сығарыу йыйылышы депутаттарын һайлау 2018 йылдың 9 сентябренә билдәләнде. Республика халҡы 110 депутат һайлаясаҡ. Өҫтәүенә уларҙың яртыһы бер мандантлы округ буйынса һайлана, ҡалған 55-е – берҙәм һайлау округы буйынса.\nУлтырышта алдағы һайлауға әҙерләнеү һәм уны уҙғарыу буйынса саралар планы раҫланды. Комиссия ағзалары алдағы һайлау кампанияһын ойоштороу һәм үткәреү өсөн кәрәкле бер төркөм ҡарарҙар ҡараны һәм ҡабул итте.\nДәүләт Йыйылышы – Ҡоролтай Башҡортостан Республикаһының закондар сығарыу власының даими эшләүсе органы булып тора. Ул 110 депутаттан тора һәм биш йылға һайлана. Яңы һайланған 18 депутат профессиональ даими нигеҙҙә эшләйәсәк.\nДәүләт Йыйылышы депутаты итеп тауыш биреү көнөнә 21 йәше тулған һәм һайлау хоҡуғына эйә булған Рәсәй Федерацияһы гражданы һайлана ала. Һайлауҙар дөйөм тиң һәм туранан-тура һайлау хоҡуғы нигеҙендә йәшерен тауыш биреү юлы менән үткәрелә.\nТеги: Башҡортостан Үҙәк һайлау комиссияһы, һайлауҙар, Башҡортостан Дәүләт Йыйылышы


Исемең шәп булһын, есемеңә тап килһен!\n12 Март 2019, 13:22\nАп-аҡ ҡарлы ҡыштың февраль айы ла тамамланды, был осорҙа ата-әсәләр балаларына ниндәй исемдәр һайлаған һуң?\nҠайһы берәүҙәр көтөп алған сабыйҙарына Эдгар тигән исемде һайлаған, ул боронғо инглиз теленән “уңышлы йәки бай яугир” тигәнде аңлата. Икенселәр ҡыҙҙарына Варвара тип ҡушҡан. Астрологтар фаразлауынса, был исем бик күп яҡшы һыҙаттарҙы үҙ эсенә ала. Әммә бөтә нәмә, әлбиттә, тәрбиәгә бәйле. Ғәрәп теленән тәржемә иткәндә Илсинә “ил рухы, күркәмлек” тигәнде аңлата. Ҡыҙҙарға ла, малайҙарға ла ҡушылған Ранель (Аллаһ бүләге) исеме иһә Ленар исемен кирегә әйләндереү һөҙөмтәһендә барлыҡҡа килгән тип фараз ителә. Был исем хужаһы ҡуйылған маҡсатына өлгәшеү өсөн бөтә тырышлығын һаласаҡ.\nКүп тә үтмәҫ, февраль айында яҡты донъяға ауаз һалған 16 ҡыҙ һәм 15 малай (йыл башынан – 61 сабый) – Ранель, Илсинә, Ленар, Варвара, Эдгар, шулай уҡ Ризуан, Рөстәм, София, Элина һәм Тимур тыуған Әлшәй еренән атлап та китер. Никахҡа ингән башҡа ғаилә парҙары ла тәүге сабыйҙарына һөйөнөр.\nБыл айҙа алты ғаилә пары никахҡа ингән (былтырғыға ҡарағанда, 8-гә аҙыраҡ). 11 ғаилә айырылышҡан (2018 йылда – 16). Вафат булыу тураһында 41 акт яҙмаһы төҙөлгән. Ғинуар-февраль айҙарында 91 кеше яҡты донъя менән хушлашҡан. Уллыҡҡа алыу тураһында – 1, исемде үҙәртеү хаҡында 2 яҙма теркәлгән.


Яңылыҡтар теҙмәһе - Киров районы\nБөгөн 10 март Межрегион кимәлендә «Башҡорт теле һәм әҙәбиәте йыл уҡытыусыһы-2022» конкурсының 1– се туры үтте. Конкурсанттар «асыҡ дәрес» этабында көс һынашты.\n119 – сы мәктәп башҡорт теле һәм әҙәбиәте уҡытыусыһы Кашапова Г.Ғ. МБОУ «21 - Лицей» ҙа онлайн форматта ZOOM аша «Ай Уралым, Уралым, Күгәреп ятҡан Уралым!» темаһы менән сығыш яһаны.\nКиров районынын тәрбиәсе «Йыл тәрбиәсеһе» Республика конкурсында ҡатнаша\n51-се Башҡорт балалар баҡсаһында тәрбиәсе Айгөл Самат ҡыҙы Ғайсина «Йыл тәрбиәсеһе» Республика конкурсында уртансы төркөм менән «билдәле шәхестәре» исемле балаларҙың танып белеү һәләтен үҫтереү буйынса дәрес үткәрелде.\nКиров районы уҡытыусыһы «Башҡорт теле һәм әҙәбиәте йыл уҡытыусыһы-2022» конкурста ҡатнаша\nБөгөн 4 февралдә ҡала кимәлендә «Башҡорт теле һәм әҙәбиәте йыл уҡытыусыһы-2022» конкурсының 2 – се туры үтте. Конкурсанттар «Оҫталыҡ дәресе» этабында көс һынашты.\nКүп кеше ҡатнашҡан саралар ваҡытында һаҡ булығыҙ\nТиҙҙән беҙҙе Яңы йылға арналған байрамдар һәм оҙон ял көндәре көтә. Баш ҡала һәм Киров районы халҡын күмәк кеше саралар ваҡытында тәртипте һаҡларға һәм ҡағиҙәләрҙе боҙмаҫҡа саҡырабыҙ.\nҺеҙ ҡарайһығыҙ 1 -сеһен биттең 4


Башҡортостанда ун һигеҙенсе сентябргә тәғәйенләнгән һайлауҙың сираттағы өлөшө старт алды - GTRK.TV — Новости Уфы и РБ\nБашҡортостанда ун һигеҙенсе сентябргә тәғәйенләнгән һайлауҙың сираттағы өлөшө старт алды.\nРеспубликала Берҙәм тауыш биреү көнөндә ҡулланыласаҡ бюллетендәр ташҡа баҫыла. Дәүләт думаһы депутаттарын билдәләгән көндә, төбәк халҡы шулай уҡ урындағы үҙидара органдарына вәкилдәр һайлай. Тауыш биреү ҡағыҙҙары өс – рус, башҡорт һәм татар телдәрендә баҫыла.\n06 сентября Рәсәй һәм донъя хәбәрҙәре


Балалар ғаиләлә | ГТРК «Башкортостан» - Хәбәрҙәр | 115988\nЙәш ирекмәндәрҙең был проектының атамаһы осраҡлы түгел. Изгелеккә йүнәлтелгән башҡа мәрхәмәт акцияларынан улар етемдәргә һәм сараһыҙҙан етемдәргә түгел, ә ата-әсәһе ҡыйын хәлдә ҡалған ғаиләлә тәрбиәләнгән балаларға ярҙам итә. Алина әсәй, Илдар атай. Был теремек балалар көн дә тиерлек күстәнәстәр алып килгән йәштәргә туған күреп шулай өндәшә. Тәмлекәстәр менән уйынсыҡтар ярҙамдың кескәй бер өлөшө генә. Хәйер, балалар ситтән ярҙам көтөп ултыра торғандарҙан түгел. Уҡыуҙа яҡшы өлгәшәләр, өйҙө тәртиптә тоталар. Өлкәненә 13 кесеһенә 5 йәш тулған күп балалы әсәгә тол ҡалғас төшөнкөлөккә бирелмәҫкә ирекмәндәр ярҙам иткән. Тап шул позитив ауыр хәлгә тарыған ғаиләләргә йәшәү көсө бирә лә инде. Беҙҙең бурыс – ата-әсә иғтибарын бала мәнфәғәтенә йәлеп итеү, ти йәштәр. Ыңғай кисерештәр иһә ике яҡ өсөн дә етерлек. Ирекмәндәр ярҙамға мохтаж ғаиләләр менән халыҡты социаль яҡлау хеҙмәттәре аша танышҡан. Кемгә ниндәй ярҙам кәрәклеген үҙҙәре асыҡлай. Аҙ килемле, хәйерһеҙ ғаиләләр опека күҙәтеүе аҫтында икәне һәр кемгә билдәле. Беҙ балаларҙы етемдәр йортона урынлаштырыуға ҡаршы, ти йәштәр. Уларҙың ғаиләһен һаҡлап ҡалыу мөһим. Бының өсөн берҙәмлекте нығытыу сараларын эҙләйҙәр. Ике ай элек ике тиҫтәгә яҡын ирекмәнде берләштергән төркөм утыҙҙан ашыу ғаиләне үҙ ҡанаты аҫтына алған. Һәм бының менән генә сикләнергә йыйынмай. Йәштәрҙең төп маҡсаты – матди ярҙам түгел, ә ауыр хәлдә ҡалған ғаиләләрҙе тормош йыуанысынан яҙҙырмау.Был ғаилә тәү ҡарашҡа имен. Биш йәшлек Марина фекер ҡеүәһен үҫтерер аралашыу-уйындарға мохтаж. Ата-әсә иһә ирекмәндәр ярҙамы менән торлаҡ төҙөкләндереү эшенә тотонған. Ирекмәндәр командаһы талап ителһә бағымсылар ярҙамын да файҙаланыу әмәлен күрә. Хәйриә эше әле башланып ҡына тора, маҡсаттар билдәле, теләктәштәр рәте киңәйә. Башҡарылған һәм башҡараһы эштәр тураһында йәштәр Инстаграмдағы төркөмөндә көндәлек мәғлүмәт биреп бара. Проектта ҡатнашырға теләгәндәргә ҡаршылыҡ юҡ.


“Ауыл яҙмышы – минең яҙмышым”\n29 Апрель 2020, 15:38\nБәхтигәрәй ауылынан “Ғ.Р. Нәҙербаев” КФХ-һы райондың агросәнәғәт комплексында тотороҡло үҫешкә өлгәшеүсе, йылдан-йыл үҙенең производство ҡеүәттәрен арттыра барыусы предприятиеларҙың береһе булып танылды.\nФермер ғүмерен тыуған ере менән бәйләгәненә үкенмәй\nҒилман Нәҙербаевтың барлыҡ хеҙмәт һәм тормош юлы тыуған төйәге менән бәйле. Ауылындағы башланғыс мәктәпте, Баймаҡ мәктәп-интернатын тамамлаған егет бала саҡтағы хыялын тормошҡа ашырыу маҡсатында Башҡорт дәүләт аграр университетына уҡырға инә. Хеҙмәт юлын Башҡортостан ғилми-тикшеренеү ауыл хужалығы институтының Ҡуянтауҙағы подразделениеһында ғилми хеҙмәткәр булып башлай. Йәш белгес биш йыл дауамында фәнни эш менән маҡсатлы шөғөлләнә, “Урал аръяғы төбәге шарттарында мал аҙығы культуралары үҫтереү” тигән тема өҫтөндә эшләй.\nЯҙмыш елдәре Ғилман Риза улын артабан “Башҡортостан” МТС-ының Баймаҡ филиалына илтә – бында ул өлкән менеджер вазифаһын башҡара. Бер нисә йылдан Баймаҡ урман хужалығына янғын-химик хеҙмәт начальнигы итеп тәғәйенләнә. Был вазифала ла ул намыҫлы хеҙмәте менән абруй яулауға ирешә.\nБынан дүрт йыл элек Ғилман Нәҙербаев, яҡшы эшен һәм вазифаһын ҡалдырып, кинәт кенә ауыл хужалығы менән шөғөлләнергә булып китә һәм үҙенең фермер хужалығын булдыра. Был аҙымға барырға уны нимә этәрҙе икән? Ни тиһәң дә, ауыл хужалығы – еңел тармаҡ түгел, ул һәр кемдән ғәйәт ҙур тырышлыҡ, сабырлыҡ талап итә. Етмәһә, беҙҙең Урал аръяғы шарттарында был өлкә менән шөғөлләнеү ысын мәғәнәһендә батырлыҡ талап итә...\n-Ҡайҙа ғына эшләһәм дә, мине һәр саҡ тыуған ауылым, тыуған ерем үҙенә тартты, - тип хәтерләй ул мәлдәрҙе Ғилман Риза улы, - ауыл яҙмышы – минең яҙмышым, икәнен аңланым. Уйланып йөрөй торғас, тыуған еремдә үҙ эшемде асырға тәүәккәләнем. “Эш башлаусы фермер” программаһында ҡатнашып, 1,5 млн һум дәүләт ярҙамына эйә булдым. Был аҡсаға 10 баш һыйыр малы, яңы МТЗ-82.1 тракторы һатып алдым. Фермер хужалығын үҫтереүгә шәхси хужалыҡта аҫралған 10 баш һыйыр малы ла булышлыҡ итте.\nОшо йылдар эсендә “Ғ.Р. Нәҙербаев” КФХ-һы йылдам үҫешә, үҙенең техник потенциалын нығыта, производство ҡеүәттәрен арттыра. Бөгөн предприятиела 51 баш һыйыр малы аҫрала, улар һаны йылдан-йыл күбәйә бара. Малға аҙыҡ әҙерләү маҡсатында 100 гектар бесәнлек ерен ҡуртымға ала, техника паркы былтыр яңы пресс-йыйғыс һәм тырма менән тулылана.\nБилдәле, малсылыҡ тармағын тейешенсә ойоштороу өсөн үҫемлекселек менән шөғөлләнмәү мөмкин түгел. Ошоно күҙ уңында тотоп, хужалыҡ 200 гектар пай ерендә иген һәм мал аҙығы культуралары сәсеүҙе маҡсат итеп ҡуя.\nПроизводствоны ойоштороуҙа фермер атаһы менән әсәһенең, ғаиләһенең, малсылыҡ буйынса бригадир, ағаһы Иршаттың ныҡлы ярҙамын һәм хәстәрен тойоп эшләй. Әйткәндәй, ошо көндәрҙә 80 йәшлек юбилейын билдәләйәсәк атаһы Риза Йомағужа улы маҡтаулы хеҙмәт юлы үткән кеше. Ул туған хужалығында малсы, механизатор булып намыҫлы эшләп, дан ҡаҙана, “Өлгөлө хеҙмәте өсөн”, “Хеҙмәт ветераны” миҙалдарына, “Социалистик ярышта еңеүсе” билдәләренә лайыҡ була, сит илгә путевка менән бүләкләнә. Һуңғы йылдарҙа урмансы булып эшләп, хаҡлы ялға сыға. Өлкән йәштә булыуына ҡарамаҫтан, Риза Йомағужа улы Бәхтигәрәй ауылының имам-хатибы вазифаһын уңышлы атҡара.\nУңған фермер билдәләүенсә, булған ауырлыҡтарға ҡарамаҫтан, тыуған ереңдә йәшәү һәм эшләүҙән дә бәхетлерәк нәмә юҡтыр. Ғаиләһе менән тыуған ауылына күсеп ҡайтырға, яңы өй һалырға ла ниәтләй ул. “Кемгә нисектер, ә бына миңә ауылдан да яҡшыраҡ тормош юҡ, - ти Ғилман, - сөнки бында яратҡан эшем бар, иртәнге көнөбөҙ ҙә ышаныслы. Ауыл хужалығы продукцияһы һәр ҡайҙа ла үтемле, көн дә һөт етештереүҙән уртаса 5 мең һум самаһы табыш алып торабыҙ. Быйыл мал көтөүен тағы ла 20-25 башҡа арттырырға ниәтләйбеҙ. Ғөмүмән, элек тә, бөгөнгө ҡатмарлы осорҙа ла ауыл хужалығы терәк-таяныс булып тора. Мин ғүмеремде тыуған ауылым менән бәйләгәнемә үкенмәйем”.\nҒилман Нәҙербаев кеүек рухлы һәм тырыш егеттәребеҙ – ауылдарыбыҙҙың терәге һәм киләсәге ул. Тап шундайҙар өлгөһөнә эйәрәйек!


“Башҡортостан ҡыҙы” журналының апрель һанына күҙәтеү » Башкортостан кызы\n“Башҡортостан ҡыҙы” журналының апрель һанына күҙәтеү\nЖурналдың тышлығын Башҡортостандың мәғариф алдынғыһы, Рәми Ғарипов исемендәге 1-се башҡорт республика гимназия-интернатының мөғәллимәһе Зифа Зыя ҡыҙы Искәндәрова биҙәй. Гөлназ Ҡотоева абруйлы һәм хөрмәтле уҡытыусы хаҡындағы мәҡәләһен “Йөрәгемде бирәм балаларға” тип атаған.\n“Башҡортостан ҡыҙы” журналына 50 йыл тулыу айҡанлы мәҡәләләр баҫылыуын дауам итә. Яҙыусы, йәмәғәт эшмәкәре Диана Килдина “Һомай ҡыҙҙары икәнебеҙҙе онотмайыҡ!” тигән яҙмаһында үҙенең хеҙмәт юлында осраған ваҡиғалар менән уртаҡлашһа, тарих фәндәре кандидаты Әхәт Сәлихов “Тамырҙарҙы юллап” мәҡәләһендә республикабыҙҙа ҡатын-ҡыҙҙар өсөн махсус баҫманың 1921 йылда уҡ донъя күргәне хаҡында ҡыҙыҡлы мәғлүмәттәр еткерә.\nБашҡортостандың халыҡ яҙыусыһы Зәйнәб Биишеваның “Йәшлек көндәлеге”нең дауамы ла уҡыусылар өсөн ҡыҙыҡ булыр.\n“Юлдар саҡыра” рубрикаһы аҫтында Гөлдәр Яҡшығолова Баймаҡ районында йәшәүсе уңған йәш ғаиләләр Гөлфиә һәм Илфат Сәфәрғәлиндар, Ғәлиә һәм Айрат Мәһәҙиевтар хаҡында бәйән итә.\nАльбина Ғөбәйҙуллинаның “Йөрәгемде ҡояш итеп элдем” мәҡәләһе аша Бөрйән районынан өс балаһы өҫтөнә тағы ике ҡыҙҙы тәрбиәгә алып үҫтергән изге күңелле Гөлфиә һәм Арыҫлан Ғәлиуллиндар менән танышырһығыҙ.\nАльмира Кирәева әҙерләгән “Ғаилә янсығы” рубрикаһында бала үҫтереүсе ғаиләләрҙең көнитмешен еңеләйтеү маҡсатында республика тарафынан һәм федераль кимәлдә күрһәтелгән социаль ярҙам саралары тураһында белерһегеҙ.\n“Сихәт” рубрикаһының был сығарылышы үҙәк көйөүгә арнала. Башҡортостан Республикаһы Һаулыҡ һаҡлау министрлығының баш штаттан тыш гастроэнтерологы Эльмира Ҡаһарманованың кәңәштәре уҡыусыларыбыҙҙың сәләмәтлеген һаҡлауға ярҙам итер.\nФәнирә Ғайсина әҙерләгән “Аллаһ бәрәкәте” рубрикаһында был юлы пәйғәмбәребеҙ Мөхәммәт саллалаһу-ғәләйһис-сәләмдең ҡатыны Ғәйшә анабыҙ хаҡында ҡыҙыҡлы мәғлүмәттәр урын алған.\n“Әҙәби балҡыш”та билдәле яҙыусы, драматург Наил Ғәйетбайҙың Башҡортостан Республикаһының 100 йыллығына арналған “Бабич” романынан өҙөк тәҡдим ителә. Хәлисә Мөҙәрисованың шиғырҙары ла күңелдәрегеҙгә хуш килер.\n“Ҡәрҙәштәр ижады” рубрикаһы аҫтында яҡут шағирәләре Наталья Михалева-Сайа менән Мария Алексеева-Арылы Дуйдаахтың шиғырҙары менән танышырһығыҙ.\n“Хоҙай һаҡлар һаҡланғанды!” Беҙ йолҡоп ырғытҡан ҡый үләндәре һаулыҡ өсөн мөһим байтаҡ файҙалы сифаттарға эйә икән! Гөлнара Хәлфетдинованың “Сүп үләне лә – хазина!” тип аталған мәҡәләһенән байтаҡ яңылыҡтар асырһығыҙ.\nХалҡыбыҙҙа шундай матур йола бар: күңелдәге иң төпкөл кисерештәрҙе серҙәш тип билдәләнгән кешегә һөйләһәң, уның ғәйепләмәҫенә, хәлеңә инеренә, кәңәш алырыңа тулыһынса ышанаһың. Беҙ ҙә ошо йоланы һаҡлап, “Серҙәш” рубрикаһын тергеҙергә булдыҡ. Уны журнал асылған мәлендә Рәми Ғарипов уйлап тапҡан. “Дуҫ тигәнем ҡара йылан булып сыҡты” тигән хатта тетрәндергес яҙмыш хаҡында уҡырһығыҙ. “Серҙәш” һеҙҙән артабан да хаттар көтөп ҡала, әхирәттәр!\n“Яҙмыш төйөндәре” рубрикаһы аҫтында Рәсимә Айсыуаҡованың “Һөйҙөргән дә, көйҙөргән дә тәүге мөхәббәт...” тип аталған яҙмаһы ла йөрәк кисерештәрен тасуирлауы менән мауыҡтырғыс.\nБаймаҡ районынан Земфира Ғирфанова хөрмәтле ағинәй, Башҡортостандың атҡаҙанған мәҙәниәт хеҙмәткәре Факиһа Таштимерова-Ҡансурина хаҡында яҙа.\n“Ҡулыңдан һөйөн” рубрикаһында был юлы туҡыманан рауза сәскәһен эшләргә өйрәнерһегеҙ. Оҫталыҡ дәресен Миңъямал Йәнбулатова алып бара.\n“Мәрйен менән ҡайылған, мәрүәт менән биҙәлгән...” “Милли биҙәк” рубрикаһының был сығарылышында БДУ-ның Учалы вәкиллеге уҡытыусыһы Азат Ғарипов башҡорт биҙәүесе селтәрҙең үҙенсәлектәренә туҡтала.\n“Тәмлекәс”тә биолог, БДАУ доценты Гөлназ Хәсәнова авитаминоздан ҡотолоу өсөн шифалы төнәтмә-сәйҙәр әҙерләргә өйрәтә. Ошонда уҡ файҙалы тәмлекәстәр рецептары ла урын алған.\n“Таҡыя нағышы” бәйгеһенә килгән эштәр менән журналдың 4-се тышлығында танышырға мөмкин. Был юлы Баймаҡ егәрлеләре Рәүилә Ғафарова менән Фәниә Хәбибуллина ҡул эштәрен тәҡдим иткән. Дуҫтар, һеҙ ҙә журнал иғлан иткән “Әсә йөрәге”, “Таҡыя нағышы”, “Башҡорт ҡурсағы” конкурстарына эштәрегеҙҙе ебәрергә онотмағыҙ.\nЯратҡан журналыбыҙ менән киләһе ярты йыллыҡта ла бергә ҡалайыҡ, дуҫтар. Шуныһы һөйөнөслө: “Башҡортостан ҡыҙы”на яҙылыу хаҡы артманы. Өфөлә йәшәүсе дуҫтарыбыҙҙың журналды тағы ла арзаныраҡҡа редакциянан килеп алыу мөмкинлеге бар. Бергә булдыҡ, бергә булайыҡ, дуҫтар!\nКүҙәтеүҙе Гөлшат Ҡунафина әҙерләне.\nТеги: Журнал Күҙәтеү подписка


Даут Юлтый биография на башкирском языке\nБашҡорт яҙыусыһы, йәмәғәт эшмәкәре Дауыт Юлтый, ысын исеме Юлтыев Дауыт Исхаҡ улы,\n1893 йылдың 6 (18) апрелендә элекке Һамар губернаһы Быҙаулыҡ өйәҙе Йомран-Табын волосына ҡараған (хәҙерге Ырымбур өлкәһе, Иванов районы) Юлтый ауылында тыуған. Юлтый ауылындаға һәм Сорокин мәҙрәсәһендә уҡый. Ҡаҙағстан далаларында һәм тыуған ауылында балалар уҡыта.\n1914 йылда беренсе донъя һуғышына китә. 1917 йылғы Февраль һәм Октябрь революцияларын фронтта ҡаршылай.\n1919 йылда Коммунистар партияһы сафына инә, граждандар һуғышында ҡыҙылдар яғында ҡатнаша. Ошо мәлде беренсе революцион армияның штабында сыҡҡан “Ҡыҙыл йондоҙ” гәзитендә эшләй. Артабан Туҡсоран кантонында хәрби комиссар, партияның кантон комитеты секретары вазифаларын башҡара.\n1920 йыл аҙағында Башҡортостандың элекке баш ҡалаһы Стәрлетамаҡҡа саҡыртып алына. Башҡортостан хәрби комиссариаты политидаралығында “Ҡыҙыл батыр” тигән гәзитте ойоштороуҙа ҡатнаша һәм шул гәзиттең мөхәррире була. Артабан республика хәрби комиссариаты политидаралығының мәктәптәр бүлегендә инспектор, Башҡортостан дәүләт нәшриәтенең мөдире, Башҡорт дәүләт драма театрының әҙәби консультанты булып эшләй.\n1921 йылдан «Башҡортостан» гәзитенә мөхәррир булып эшләй, «Яңы юл», «Белем» журналдарын сығарыуҙа ҡатнаша.\n1925 — 1926 йылдарҙа Мәскәүҙә Ҡыҙыл профессура институтында уҡый, бер ни тиклем ваҡыт Центриздатта мөхәррир булып эшләй.\nУтыҙынсы йылдарҙа «Октябрь» журналының, «Әҙәби удар» гәзитенең мөхәррир вазифаларын алып бара, Башҡортостан Милли мәҙәниәт институты эшендә яҡындан ҡатнаша, Башҡортостан Яҙыусылар союзын ойоштороусыларҙың һәм уның етәкселәренең береһе була.\n1938 йылда шәхес культы репрессияһына дусар ителә һәм атып үлтерелә.


Бөгөн Республика балалар клиник дауаханаһында баланың баш мейеһендәге патологик сығанаҡты алыу буйынса операция яһалды - Bash.News\nБөгөн Республика балалар клиник дауаханаһында баланың баш мейеһендәге патологик сығанаҡты алыу буйынса операция яһалды https://bash.news/news/116058_bgn_respublika_balalar_klinik_dauaxanaynda_balany_bash_mejeendge_patologik_syanaty_alyu_bujynsa_operaciya_yaaldy/?lang=bash\nУникаль әмәлиәтте Өфөлә хәҙер инде бер нисә йыл дауамында эшләйҙәр. Ауырыуҙың үҙенсәлеге һәм дауалау юлдары тураһында БСТ каналы хәбәрсеһе Әлфинә Килдейәрова әҙерләгән яҙмала.\nСикәһендә барлыҡҡа килгән патология эпилепсия өйәнәгенә килтерә. Ауырыуҙың бер нисә төрө бар, уларҙың береһе медикаменттар ярҙамында дауаланмай. Был осраҡта хирургик ярҙам талап ителә. Операция өҫтәлендә ятҡан бала әлеге сир менән ете йыл яфаланған.\nНеврология ауырыуы балалар араһында йыш осрай, ти табип Айрат Тимершин. Эпилепсияның был төрөн оҙайлы тикшереүҙәр үткәргәндән һуң ғына асыҡларға мөмкин.\nАйрат Тимершин, Республика балалар клиник дауаханаһының нейрохирургия бүлеге мөдире, Башҡортостандың атҡаҙанған табибы: “Тикшереүҙәр ваҡытында патология зонаһы билдәләнә. Ауырыуҙың барлыҡҡа килеүенә генетик формалар, баш мейеһенең үҫешеп етмәүе һәм яман булмаған шеш сәбәпсе була ала”.\nМикрохирургия операциялары ярҙамында бындай патологиялар алып ташлана. Операция бүлмәһе микрохирургия техникаһы, операция микроскоптары, ультратауыш аспираторы һәм навигация ҡорамалы менән йыһазландырылған.\nРеспублика балалар клиник дауаханаһының нейрохирургия бүлегендә бындай операциялар йылына яҡынса 12 балаға яһала. Патологик урынды алғандан һуң пациент тартышыуға ҡаршы дарыуҙар ҡулланыуҙан ҡотола. Әмәлиәттән һуң бала 7- 10 көндән һуң аяҡҡа баҫа.\nАйрат Тимершин, Республика балалар клиник дауаханаһының нейрохирургия бүлеге мөдире, Башҡортостандың атҡаҙанған табибы: “Операциянан һуң пациент невролог һәм эпилептолог күҙәтеүе аҫтында була. Шулай уҡ контроль тикшереүҙәр үткәрәбеҙ. Бер аҙ ваҡыттан һуң ауырыу дарыу эсеүҙән туҡтай һәм ғәҙәти йәшәү рәүешенә ҡайта”.\nХирургиҡ ҡыҫылыштан һуң пациенттарҙың яҡынса 80 проценты эпилепсия өйәнәгенән ҡотола. Бындай операцияларға ихтыяж ҙур.\nӘммә күптәр дауалауҙың бындай ысулын белмәй, сит төбәктәргә йүнәлтмә ала. Ә сирҙа үҙебеҙҙә лә дауалап була, тип билдәләй белгестәр.\nБСТ Y.Metrika: 51\nБашҡортостан халҡының 4-тән бер өлөшө хәүефле вирусҡа тикшерелә\nБашҡортостанда коронавирусты иҫкәртеү буйынса штаб булдырылды\n13:10, 06 фев


Салыш ҡабырға. Хикәйә. Таңһылыу Ҡарасурина\n15 Октября , 00:23\n– Имеш, һине Хоҙай яратҡан салыш ҡабырғанан...Тағы шул тауыш. Тағы шул сәйер һүҙҙәр. Нисә көн ишетә икән Зәриә был һүҙҙәрҙе? Кем шыбырҙай икән ҡолағы төбөндә? Таныш та һымаҡ был тауыш, ят та һымаҡ. Бышылдап ҡына һөйләгәнгәлер, тауыш һығылып, ҡыҫылып сыға. Шуғалыр, күрәһең, ир кешеме, ҡатын-ҡыҙмы икәнде лә айырып булмай. Ул турала Зәриә уйлай ҙа белмәй. Тыңлай ғына белә.Зәриәнең эргәһендә генә ишетелә был шыбырҙау. Кемдер йылы ғына ҡулдары менән уның бер уң ҡулын, бер һулын алмаш-тилмәш һыйпай, бармаҡ остарын, устарын тыны менән йылыта. Үҙе:– Дөрөҫ түгел! – тип, ике ҡулын ҡуша тота ла, – һине мин яраттым, һине мин яраттым... – тип ҡабатлай.\nКем икән был яғымлы, наҙлы тауыштың эйәһе? Күрәһе ине.\n– ... уттан, һыуҙан, нурҙан. Ас күҙҙәреңде Зәриә...\nЗәриә күҙҙәрен аса алмай. Ниңәлер асылмай уның күҙҙәре. Элек ул күҙҙәрен аса белә ине, буғай...\nӘ бөгөн тауыш асығыраҡ сыҡҡан һымаҡ. Яҡындараҡ һөйләй теге кешекәй. Ир кеше һөйләшкән икән Зәриә менән. Бөгөн белде. Тик ниндәй салыш ҡабырға тураһында һаман ҡабатлайҙыр – быныһын Зәриә аңламай. Кемдең ҡабырғаһы салыш икән?. Зәриәнең үҙенеке түгелдер ҙә ул? Салыш ҡабырға тигән һүҙҙәре генә тупаҫ. Шул һүҙҙәрҙе ишетһә, Зәриәнең йөҙө сирылып китә шикелле хатта. Ә ҡалған яғы оҡшай.\n– Нурҙан... Моңло бер йырҙан. Хыял, өмөттәрҙән...\nМатур былары. Күңелде йыуата, әүрәтә.\nИң тәүҙә салыш ҡабырғанан яратҡан тигән һүҙҙәр Зәриәгә әллә ҡайҙан, алыҫтан, тауҙар араһына таралған шаңдау булып ишетелгәйне һымаҡ. Ул үҙе лә әллә шул тауҙар араһында, әллә ҡуйы, һалҡын аҡ томан эсендәлер кеүек ине. Бер үҙе ниңәлер. Яңғыҙы ғына. Ә башҡалар ҡайҙа? Уның кемдәрелер бар ине бит. Тик иҫенә төшөрә алмайсы. Бар ине, бар ине! Хатта бынау:\n– Һине мин яраттым, – тигән кеше лә таныш кеүек уға. Тауышы үтә таныш.\n–...уттан, нурҙан, йырҙан, – тип көйләп, ҡулдарын, беләктәрен һыйпауы ла, тын алыуы ла таныш Зәриәгә.\nӘ бына әле генә Зәриә уның... Зәриә уның... Туҡта, нимә был?.. Нимә әле был? Еҫ! Еҫ был! Зәриә уның еҫен таныны! Йә Хоҙай.\nЗәриә тауыш килгән яҡҡа башын борҙо ла тәрән итеп тын алды. Эйе, таныны – был уның... Исеме нисек әле?\n– Ғазап ҡуштым. Йәнә шик өҫтәнем. Әскелтем тәм һалдым...\nҒазап? Ниңә ғазап? Сәс төптәренән, арҡаһынан, хатта керпек араларынан һалҡын тир бәреп сыҡты Зәриәнең. Әскелтем тамсылар күҙҙәрен әсеттереп алды. Һәм ул әкрен генә керпектәрен асты. Тағы шул аҡ томан. Бер нәмә лә күренмәй.\n– Күҙҙәреңдең тылсымынан ҡаушап... Зәриә, ас күҙҙәреңде, Зәриә. Ә? Доктор! Доктор! Бында!\nҠысҡырамы әллә бышылдаймы был кеше? Исеме кем әле... Ҡапыл Зәриә барыһын да аңланы. Йәшен тиҙлегендә тороп баҫты ла ике ҡулы менән эсен ҡапшаны. Үҙе алдында шаҡ ҡатҡан йәш егеткә өндәште:\n– Радмир, был һин? Ә ҡайҙа бала? Ҡайҙа иттең минең ошонда ғына ятҡан бәпәйемде? Ә?.. – Зәриә ятҡан урынын ҡапшай, яҫтыҡ-одеялды ҡалҡытып, ҡағып ҡарай, койка аҫтына әллә нисә тапҡыр эйелде. Хәрәкәттәренә күҙ ҙә эйәрмәй. – Ҡайҙа? Бар ине бит миндә! Радмир! Ҡайҙа минең балам?\n– Зәриә, Зәриә, туҡта, тыныслан, ҡәҙерлем. Хәҙер аңлатам, хәҙер һөйләп бирәм.\nРадмирҙың ҡосағынан йылан һымаҡ шыуып сыға ла, Зәриә тағы койканың ул яғына, был яғына йүгереп сығып, бер үк һүҙҙәрҙе ҡабатлай:\n– Ҡайҙа?.. Радмир, бәпәйем ҡайҙа минең?.. Әйтсе... – Быуыны бөтөп, хәлһеҙләнеп, ҡатын карауатына ултырҙы. Йыш-йыш һулыш алыуҙан ирендәре, ауыҙы кипте. – Әйт... Китмә, Радмир. Үлдеме? Әйт миңә.\n– Хәҙер, Зәриә... Хәҙер әйтәм, Зәриә. Ят, тыныслан, Зәриә. Ят, йәме, урыныңа. Китмәйем, мин күптән һинең эргәңдәмен.\nТыныслан, тип әйтеү кәрәкмәне – Зәриә күндәм. Ул тағы онотолдо. Укол ҡаҙауҙарҙы ла, башҡа процедураларҙы ла тойманы.\nЗәриәнең аяҡ осонда битен услап, башын эйгән Радмирҙың дерелдәгән яурындарынан ҡаҡты табип ҡатын.\n– Бөтәһе лә һәйбәт буласаҡ. Кәләшең аңына килде. Кризис үтте, тиергә була. Рәхмәт, егет. Ныҡ ярҙам иттең беҙгә. Нисек әле теге шиғыр?\nРадмир йәш аша табипҡа йылмайҙы.\n– Имеш, Хоҙай һине яратҡан, ти салыш ҡабырғанан.\n– Бына һин дә йылмайҙың ике аҙна тигәндә. Зәриә йоҡлар, уколдар тәьҫирендә буласаҡ әле ул. Һин дә ял ит, егет.\n– Рәхмәт һеҙгә, Надежда Әғзәмовна.\nПалатанан сығып барған Надежда Әғзәмовна, Радмирҙы аптыратып, зыңғырлатып көлөп ебәрҙе. Ҡалай матур көлә! Һылыу, алсаҡ йөҙө йәшәреп, күҙҙәре нурланып китте үҙенең. Табибә Радмир янына килеп ултырҙы ла, уның һораулы ҡарашын аңлап, ихлас йылмайҙы.\n– Минең мулла ҡушҡан башҡортса исемем Өмөтбикә була торғайны, Радмир туғаным. Оҙон исем ҡушҡанһығыҙ, исемемде яратмайым, тип әсәйемдәргә үпкәләй торғайным. Паспортымды асып, "Умутбика" тип уҡыған һайын илай яҙа инем. Бергә уҡыған мәрйәләргә исемемдең нимә аңлатҡанын һөйләп, "Өмөт – это надежда" – ти торғас, институтты тамамлағанда паспортым да яңы ине, дипломды ла Надежда Агзамовна булып алдым.\n– Ә хәҙер бына көләм. Ә хәҙер мин – Өмөтбикә апай. Бөтә сирлеләрҙе лә үҙем менән шулай таныштырам. Мин ошо эшемдә шуны аңланым: кешелә өмөт юғалмаһын, һүнмәһен. Кеше өмөт менән йәшәһен, яҡшыға өмөт итеп йәшәһен. Һин дә өмөтһөҙләнмә, өмөтлән, ышан.\n– Өмөтбикә Әғзәмовна, ысынлап та, исемегеҙ өмөтләндереп ебәрҙе мине!\nТабип ҡатын карауаттан торҙо:\n– Әйҙә әле, тегендә, түрәкәй янына барып киләйек. Бер үҙе бер палата биләп ята бит ул. Беҙҙе йүгертә генә. Ваҡытынан алда тыуҙым тимәй, ауырлығым бәләкәй, тип тормай.\nЗәриә йоҡлар әле, борсомайыҡ, тигәс, Радмир ҡалаға сыҡты, кәләшенә кәрәк-яраҡ алды. Өмөтбикә Әғзәмовна бөтәһе лә һәйбәт буласаҡ, тип өмөтләндерҙе бит Радмирҙы. Йылы халат, йомшаҡ тәпешкәләр, эске кейемдәр алды. Юғиһә юл фажиғәһендә Зәриәнең кейемдәре йыртылып, лысма ҡан булғайны бит.\n– Әйт, һөйлә, бәпәй ҡайҙа? – тигән һорауҙарына йыуатырлыҡ, өмөтләндерерлек яуаптар хәҙер инде бар. Тик Зәриә үҙе генә һауыҡһын. Ҡаршыға ҡапыл килеп сыҡҡан йөк таксийы Радмирҙың машинаһын ҙур тиҙлектә бәреп үткәс, юлдан ситкә осоп, әллә нисә тапҡыр тәкмәсләп барып ултырған йәнселеп бөткән машинаһының тәҙрәһенән ҡанға батҡан Зәриәһен көс-хәл менән тартып алғанын нисек һөйләр кәләшенә? Һушһыҙ йәш ҡатындың да, уның ете айлыҡ сабыйының да ғүмерен һаҡлап ҡалыу өсөн тәүлек буйы көрәшкән аҡ кейемле изгеләр хаҡында нисек һөйләп килештермәк кәрәк? Ошоларҙы уйлап, Радмир бер килке палата ишеге төбөндә торҙо. Шунан ишекте һаҡ ҡына асты ла аяҡ остарында ғына Зәриә янына килде.\nЗәриә, күҙҙәрен ҙур асып, ап-аҡ түшәмгә төбәлгән. Йөҙө тынысмы, битарафмы – белеп булмай. Ирендәре ярым асыҡ, бышылдап, шыбырлап ҡына ниҙер һөйләй кеүек. Радмир уның ҡулынан тотоп, иҙәнгә тубыҡланды.\n– Зәриә? Уяндыңмы? Нимә тиһең? Ишетмәйем, Зәриә. – Радмир ҡолағын ҡатынының ауыҙына ҡуйҙы.\n– Түрәкәй иламаймы, Радмир? Мин ишетеп яттым бит бая... – Радмир башын ҡалҡытырға өлгөрмәне, Зәриә уны муйынынан ҡыҫып ҡосаҡланы. – Һин үҙең салыш ҡабырға, белдеңме!


Хәтер » Страница 10 » "Йәшлек" гәзите\nГазета "Йәшлек" » Рубрикалар » Хәтер » Страница 10\nРубрикалар / Хәтер // 10-05-2013, 10:51\nЕңеү көнө алдынан, йола булараҡ, Башҡортостандың яугир-интернационалистары Бөйөк Ватан һуғышында ҡатнашыусылар менән осрашыуҙар үткәрә. Шундай сараларҙың береһе Өфөләге 112-се Башҡорт кавалерия дивизияһы музейында үтте.\nОсрашыуҙы Башҡортостандың Хәрби хәрәкәттәр ветерандары союзы, 112-се Башҡорт кавалерия дивизияһы музейы, 112-се Башҡорт кавалерия дивизияһы ветерандары советы ойошторҙо....\nТүгелмәһен әсәләрҙең күҙ йәше\nРубрикалар / Хәтер // 10-05-2013, 10:43\nКүпме кеше ғүмерен ҡыйҙы\nҺуғыш тигән был афәт.\nТыуған ерен һаҡларға тип,\nФронтҡа китте ир-ат.\nБөтә донъяға таралды...\nРубрикалар / Хәтер // 10-05-2013, 10:41\nКилсенбай һәм Сәлихә Әлибаевтарҙың йортонда 1920 йылдың 10 июнендә бер ир бала донъяға килә. Уға яратып, бәхет теләп, Мостафа тигән исем бирәләр.\nУға бер йәш тә тулмаған саҡта, 1921 йылғы аслыҡта, өс балаһын етем ҡалдырып, әсәһе үлеп китә. Күп тә үтмәй, атаһы ла был яҡты донъя менән хушлаша. Өс бәләкәй бала үкһеҙ етем ҡала. Ашарҙарына, йәшәргә урындары ла булмаған ас-яланғас, етем балалар кемгә кәрәкһен инде? Бер айҙан ағаһы ла вафат була. Икенсе көндө ике баланы – малай менән кескәй Фатиманы балалар йортона урынлаштыралар....\nРубрикалар / Хәтер // 10-05-2013, 10:39\nйәки Тыуған илебеҙ өсөн башын һалған яугирҙарҙың етем үҫкән балаларын бер кем дә хәстәрләмәй\nАтайым һуғышҡа киткәндә ике генә йәштә ҡалғанмын. Китер алдынан төшкән фотола мин уның алдында ултырам. Ҡәҙерле кешем Минһаж Ғиләжетдин улы Ҡоҙаҡаев Ҡырмыҫҡалы районының Малай ауылында колхоз рәйесе булған. Тарантасына ултырып, «Ерән ҡашҡа» йырын көйләп йөрөй ине, тип хәтерләй уны ололар. Әлбиттә, мин уға «атай» тип өндәшеүемде лә иҫләмәйем. Үкенескә күрә, атайға фронттан имен ҡайтырға яҙманы. Беҙгә шулай ярты етем, күңел китек булып үҫергә тура килде. Беҙ – һуғышта һәләк булған яугирҙарҙың балалары Еңеү байрамында ике төрлө тойғо кисерәбеҙ: иларға ла, шатланырға ла белмәйбеҙ. Хәҙер инде 68 йыл шулай....\nРубрикалар / Хәтер // 10-05-2013, 10:38\nУҙған көҙ ағайымдың 91 йәше тулған булыр ине. Ә ул Словакия ерендә ятып ҡалды. 18-е тулып уҙғайны ғына. Ғәжәп хәл: район хәрби комиссариаты уның 16-һы тулғанын көтөп торған булып сыҡты. Бала сағымда мин быны аңлап еткермәй торғайным. Әнейем һамаҡлай килде: «Үҫеп буйға етмәйенсә алынды, ун алтыһы тулып, ун етегә сығып өлгөргән мәле ине. Ул һуғыштың нимә икәнен аңлағанмы ни?!»...\nРубрикалар / Хәтер // 10-05-2013, 10:35\nСовет осоронда тәрбиәләнгәнгә күрә «немецтар еңһә, яҡшыраҡ булыр ине» тигән теләһә ниндәй йүнһеҙ уйҙар менән бөтөнләй ағыуланмағанмын. Хатта ундай бысраҡ һүҙҙәрҙе ишетһәм, күңелем өшөп китә, яуҙа башын һалған, әйләнеп ҡайтып та, һуғышта алған яраларҙан ғүмер буйы интеккән совет һалдаттарын яҡлашып, амбразураға ташланыр хәлгә киләм. Минең өсөн совет һалдаттары – фашизмды еңеүселәр, һәм улар, һис бер нәмәгә ҡарамаҫтан, еңеүсе геройҙар булып ҡала....\nҠорос ҡанаттар ныҡлығы\nТуғыҙынсы тиҫтәһен ҡыуған ветеран Сабит Йосопов, һуғыш китаптарҙа тасуирлағандан күпкә ҡурҡыныс, ти\nБөгөн төштәге кеүек кенә күренһә лә, ул дәһшәтле йылдар, әжәл туҡтауһыҙ һағалап торған утлы ғәрәсәт эсендә йөрөгән мәлдәр һис тә онотолмай. Ҡасандыр тимер ҡошта дошмандарға ут яуҙырған ваҡыттары Сабит Таһир улын хәҙер төштәренә генә инеп һиҫкәндертә. Тыуған илде сикһеҙ яратыу, антҡа тоғролоҡ, совет халҡының иңенә төшкән һынауҙы берҙәм күтәреүе, фиҙакәрлеге булмаһа, мең михнәт менән яуланған Еңеү ҙә булмаҫ ине, тип уйлай ветеран....\nБер кем дә, бер нәмә лә онотолмай!\nРубрикалар / Хәтер // 10-05-2013, 10:25\nЕңеүҙең 68 йыллығына арналған байрам сараһы Бөрйән районының Мәһәҙей мәктәбенең күркәм залында 7 майҙа бик матур билдәләп үтелде. Зал зауыҡ менән биҙәлгәйне, төрлө төҫтәге флажоктар, шарҙар, сәскәләр, плакаттар, үрҙәге теманы үҙ эсенә алған фотостендтар эленгәйне. Бөйөк Еңеүгә арналған көйҙәр яңғырай. Тыл ветерандары Нәғимә инәй Сәйәхова, Нуриман ағай Ишемов, һуғыш осоро балаһы Сәғит ағай Хәсәнов байрам кисәһенә саҡырылды. Тыл һалдаттарының дүртәүһе килә алманы....\n«Ниндәй байлыҡтан да ҡиммәт бит ул, Минең атай, тиеп әйтеүе»\nРубрикалар / Хәтер // 10-05-2013, 10:23\nБеҙ, һуғыш балалары, оло Еңеүҙе 68 йыл илап ҡаршылайбыҙ, илап оҙатабыҙ. Атайым Әбдрәзаҡ Сәлмәнов һуғышҡа киткәндә, алты бала ҡалдыҡ. Мин иң бәләкәйе инем. Атайым Курск дуғаһы һуғышында хәбәрһеҙ юғала. Уны һуңғы тапҡыр күреүсе Таштимер ауылынан бер яҡташы була. Атайым үлемесле яралана. Иптәше һыу эсереп, күлдәген сисеп алып, эсен бәйләй ҙә, үҙебеҙҙекеләрҙе эҙләп китә. Таба алмай, тағы шул урынға кире барһа, ундағы ерҙең аҫты-өҫкә килеүен күрә. Әбдрәзаҡ шул ерҙә ятып ҡалды, тип һөйләне яҡташы....\nРубрикалар / Хәтер // 30-04-2013, 11:54\nСоциалистик Хеҙмәт Геройы Фира Ниғмәтуллина тураһындағы яҡты иҫтәлекте яҡташтары ҡәҙерләп һаҡлай\nКеше донъяға үҙ хеҙмәте менән тыуған ерен биҙәр, матурлыҡтар тыуҙырыр, хеҙмәт һөйөүсе кешеләр тәрбиәләү өсөн тыуа. Ошо бурысты намыҫ менән үтәгән Фира Ниғмәтуллина ауылыбыҙҙың ғына түгел, районыбыҙ, республикабыҙ ғорурлығы булған шәхес ине....\nАртҡа 1 ... 6 7 8 9 10 11 12 13 14 ... 24 Алға


Күп функциялы үҙәктәрҙә Бушлай юридик ярҙам көнө уҙғарыла // Йәмғиәт | новости башинформ.рф\nКүп функциялы үҙәктәрҙә Бушлай юридик ярҙам көнө уҙғарыла\n17:13, 20 января 2015 Йәмғиәт\n23 ғинуарҙа Дәүләт һәм муниципаль хеҙмәттәр күрһәтеү буйынса Күп функциялы үҙәктәрҙең ете филиалында Бушлай юридик ярҙам көнө үткәрелә. Социаль акция Күп функциялы үҙәк һәм «Берҙәм хоҡуҡи ярҙам үҙәге» яуаплылығы сикләнгән ойошма менән берлектә ойошторола.\nКилеүселәр юристар менән торлаҡ, милек, ғаилә, хеҙмәт һәм башҡа бәхәстәр буйынса кәңәшләшә, шулай уҡ «Росреестр»ҙың республика идаралығында килешеүҙәр төҙөү буйынса һорауҙар бирә ала.\nБыл көндө юристар иртәнге 8-ҙән киске 8-гә тиклем ҡабул итә.\nБушлай юридик ярҙамды түбәндәге адрестар буйынса алырға була: Өфө ҡалаһы, Яңы Күпер урамы,8 һәм Интернациональ урамы,113; Стәрлетамаҡ ҡалаһы, Октябрь проспекты, 71 һәм Хоҙайбирҙин урамы,83; Октябрьский ҡалаһы, Кортунов урамы, 15; Нефтекама ҡалаһы, Төҙөүселәр урамы, 59; Туймазы ҡалаһы, Салауат Юлаев урамы, 69а.\nТеги: күп функциялы үҙәктәр,консультациялар


Архив за ‘Яңылыҡтар’ Раздел:\n«Мостай иле» проекты Көйҙө таны:\n“Ҡыҙымдың һорауҙарына яуаптар” шиғырын өйрәнеү\nӘҙиптәр — Рәшит Ниғмәтиҙең биографияһы Рәшит Ниғмәтиҙең шиғырҙары Башҡорт википедияһы Проект\nАй, Уралым, Уралым, Күгәреп ятҡан Уралым! Нурға сумған түбәһе, Күккә ашҡан Уралым Һине маҡтай йырҙарым, Һине данлай йырҙарым. Төнөн күккә ай ҡалҡһа, Көмөштәй балҡый Уралтау, Көндөҙ күккә көн ҡалҡһа, Алтындай балҡый Уралтау. Биттәреңдә, Уралтау, ...\nЛариса Абдуллина шиғыр яҙырға өйрәтә Загрузка… Мин — сәскә, үҙемсә Һағышым, ғәмем бар. Тоямын барын да. Минең дә йәмем бар. Өҙмәгеҙ! Аҙ ғына булһа ла, Минең дә йәшәгем Килә бит донъяла! (Абдулхаҡ Игебаев. Мин — сәскә) Мин ...\nБашҡортостан — тыуған төйәгем\n1-cе төркөм 2-се төркөм 3-сө төркөм 4-се төркөм\n«Башҡорт Википедияһына — 10 йыл!» конкурсында ҡатнашырға саҡырабыҙ!\nТолерантлыҡ – ул түҙеп, сабыр итеп йәшәүҙе аңлатһа ла, сабырлыҡты һынау – толерантлыҡмы? «Киске Өфө» гәзитенең блогы\nРәшит ШӘКҮР, шағир, Салауат Юлаев исемендәге дәүләт премияһы лауреаты, профессор: Толерантлыҡ – ул нигеҙҙә күп милләтле халыҡтар йәшәгән илдәр өсөн айырыуса мөһим шарт, тип ҡарарға кәрәк. Беҙҙең башҡорт халҡы элек-электән күршеһенә хөрмәт менән ...\nМостай Кәримдең 95 йыллығына рус һәм башҡорт телендә уның афоризмдар йыйынтығы сыҡты\nБашҡортостандың халыҡ шағиры, яҙыусы һәм драматург Мостай Кәримдең 95 йыллығына «Башҡорт энциклопедияһы» ғилми-нәшриәт комплексы үҙенсәлекле баҫма әҙерләне. Бында башҡорт һәм рус телендә «Мостай Кәрим афоризмдары — Афоризмы Мустая Карима» ...\nӨфөнөң «Инеш» нәшриәтендә йәш яҙыусы Айгиз Баймөхәмәтовтың «Ҡалдырма, әсәй!» (рус теленә Гөлфирә Ғәскәрованың тәржемәһе) китабы донъя күрҙе. Былтыр «Ҡалдырма, әсәй!» китабы Зәйнәб Биишева исемендәге «Китап» нәшриәтендә башҡорт телендә баҫылып ...\n2015 йыл Башҡортостанда Әҙәбиәт йылы тип иғлан ителде\n2015 йыл Башҡортостан Республикаһында, Рәсәй Федерацияһындағы кеүек, Әҙәбиәт йылы тип иғлан ителде. Тейешле Указға республика Президенты Рөстәм Хәмитов ҡул ҡуйҙы. Ҡабул ителгән ҡарарҙың төп маҡсаты – йәмғиәттең иғтибарын әҙәбиәткә һәм уҡыуға ...


20 июля 2016 — 16:28 ГТРК «Башкортостан»\nТөркиәлә хәрби фетнәгә теләктәшлек белдергән уҡытыусылар араһында таҙартыуҙар башланған. Юғары уҡыу йорттарында, шәхси һәм дәүләт мәктәптәрендә эшләүсе 40 мең уҡытыусы эштән ҡыуылған. Фетнәне ойоштороуҙа шикләнеүсе Фәтхулла Гюлен әлегә Америкала. Анкара уны Төркиәгә биреүҙе талап итә.\nТөнъяҡ Корея өс баллистик ракета осорҙо. 500-600 саҡырым алыҫлыҡҡа осоп барып етеүсе был ракеталар рәсми Сеулда ҙур борсолоу тыуҙыра. Быға тиклем Сеул Вашингтон менән бергә Көньяҡ Кореяла Таад ракета комплексын урынлаштырырға ҡарар иткәйне. Пхеньяндың ракеталар осороуын Сеулдың был аҙымына ҡарата яуап тип аңларға кәрәк, тип хәбәр итә мәғлүмәт агентлыҡтары.\nРәсәй президенты Владимир Путин Бөтә Донъя допингҡа ҡаршы агентлыҡ хисабына үҙ фекерен белдереп сәйәсәт спортҡа ҡыҫылырға тейеш түгел, тип белдерҙе. Ошо документ нигеҙендә Халыҡ-ара олимпия комитетына һәм халыҡ- ара спорт федерацияларына Рәсәй спортсыларын ярыштарҙан ситләтерергә тәҡдим ителгән.\nҠытайҙа никахҡа инеүсе йәштәр затлы машиналарҙа түгел, скутерҙа йөрөй. Әммә ике тәгәрмәсле транспортта ҡатынһыҙ ҡалыуың да ихтимал. Скутер һикертеүе була, артта моңайып китеп барған ҡатын төшөп тә ҡала. Ә кейәү егете артына ла әйләнеп ҡарамай юлын дауам итә.


Быйыл илебеҙ Еңеүҙең 76 -сы яҙын ҡаршылай. Зәйнәб Биишева исемендәге Башҡортостан "Китап" нәшриәте исеменән\nбарығыҙҙы ла ошо оло байрам менән ихлас күңелдән тәбрикләйбеҙ!\n9 май илебеҙ тарихында – һәр Рәсәй ғаиләһе өсөн изге көн. Ул 1945 йылдың яҙында тыуған еренә күптән көтөлгән еңеү килтергәндәрҙең хәрби дан һәм илһөйәрлек, фронт батырлығы һәм хеҙмәт ҡаһарманлығы байрамы. Ватаныбыҙ өсөн йәнен аямаған герой-һалдаттарҙың исеме хәтеребеҙҙә мәңге һаҡланасаҡ.\nҠыҙғанысҡа ҡаршы, фронтовиктарыбыҙҙың, тыл хеҙмәткәрҙәребеҙҙең сафы йылдан-йыл һирәгәйә. Бөгөн Бөйөк Еңеү байрамы уңайынан уларға рәхмәт һүҙҙәрен еткерәбеҙ. Бөйөк Ватан һуғышы барыбыҙға ла ҙур һабаҡ булды. Иң мөһиме - уртаҡ маҡсаты булған ил бер ҡасан да еңелмәйәсәк!\nҺеҙгә тыныс күк йөҙө, ныҡлы һаулыҡ, рух ныҡлығы, именлек һәм оҙон ғүмер теләйбеҙ!\nЕңеү көнө менән!!!


Район һаулыҡ һаҡлау лидеры\nМәсетле ерендә район һәм республика, ғөмүмән бөтә ил үҫешенә һиҙелерлек өлөш индергән лайыҡлы кешеләр тыуған һәм тәрбиәләнгән. С. Ваһапов, Ф. Зәғәфүрәнов, Ҡ. Латипов, Р. Аллаяров, Р. Бәҙретдинов һәм башҡаларҙың исемдәре республика тарихына яҙылған. Минең ошо ерҙең данлыҡлы бер улы – Фәрит Каев хаҡында һөйләгем килә.\nКүп йылдар дауамында уның менән яҡындан аралашам. Ысын табип булараҡ, ул миндә һәр ваҡыт ихтирам һәм һоҡланыу тойғоһо уята. Фәрит Ғәлихан улы аралашыусанлыҡ, грамоталылыҡ, кешелеклелек, баҫалҡылыҡ һәм изгелеклелек кеүек сифаттарға эйә. Әхлаҡлылыҡ һәм эшһөйәрлек тамырҙары уның ата-әсәһенә һәм тыуған еренә барып тоташа.\nУл Ләмәҙтамаҡ ауылында тыуған. Ата-әсәһе ярҙамсыл һәм яҡшы кешеләр булған, ауылдаштары уларҙы ихтирам иткән.\nФәрит Ғәлихан улы мәктәптән һуң медицина институтына уҡырға инә. Конкурс ҙур була, әммә ул һынауҙы үтә ала. Институтта тырышып уҡый һәм яҡшы ғына уңыштар менән тамамлай. Уға Өфөлә эшкә ҡалырға кәңәш итәләр, сөнки ҡалала табиптар бик ныҡ етешмәй. Ләкин Фәрит Каев юғары квалификациялы табиптар һәм медицина хеҙмәткәрҙәренә ҡытлыҡ кисергән тыу-ған районына ҡайта.\nФәрит Ғәлихан улы хеҙмәт юлын 1979 йылда Оло Ыҡтамаҡ үҙәк район дауаханаһында табип-хирург сифатында башлай. Ул һаулыҡ һағының бөтә баҫҡыстарын үтә. Баш табип урынбаҫары була, 1985 – 1996 йылдарҙа район дауаханаһына етәкселек итә. Артабан грамоталы һәм талантлы етәксене республиканың Һаулыҡ һаҡлау министрлығы балалар шифаханаһын етәкләргә тәҡдим итә, унда 14 йылдан ашыу эшләй.\nӘлеге ваҡытта тәжрибәле табип “Ҡарағай” шифаханаһына етәкселек итә.\nФәрит Ғәлихан улы ҡырҡ йыл самаһы кешеләр һаулығы һағында тора. Район һәм республика халҡы араһында ул ҙур ихтирам һәм абруй менән файҙалана. Баҫалҡылығы, кешеләрҙе яратыуы, ихтирамлы мөнәсәбәте, белемлелеге пациенттар, халыҡ һәм коллегалары тарафынан юғары баһаланған. Дауалау учреждениелары етәксеһе булараҡ, ул һәр ваҡыт матди базаны нығытыуға, лайыҡлы кадрҙар – табиптар һәм башҡа медицина хеҙмәткәрҙәре менән тәьмин ителешкә ҙур иғтибар бүлә.\n“Ҡарағай” шифаханаһында алты йыл эшләү дәүерендә уның етәкселегендә дауалау процесын автоматлаштырыу системаһы индерелгән, яңы медицина һәм производство ҡорамалдары һатып алынған, корпустарға сифатлы ремонт яһалған, автопарк яңыртыл-ған, яңы биналар төҙөлә.\nҺаулыҡ һаҡлау өлкәһендәге хеҙмәттәре өсөн уға “Башҡортостан Республикаһының атҡаҙанған табибы” маҡтаулы исеме бирелгән. Уның Рәсәй Федерацияһы Президентынан Рәхмәт хаты бар, шулай уҡ юғары министрлыҡтар һәм ведомстволарҙың бик күп грамоталары менән бүләкләнгән. Уның исеме “Волга буйы федераль округының иң яҡшы кешеләре” китабына индерелгән. Үткән йыл “Мәсетле районының почетлы гражданы” исеме бирелде.\nФәрит Ғәлихан улы 30 йылдан ашыу район Советы депутаты булды.\nУл медицина һәм авиация университеттарын тамамлап, лайыҡлы һөнәрҙәр алған ике ул атаһы. Оло улы Флорит – республика Хөкүмәте поликлиникаһында табип, кесеһе, Ринат, “Сургутнефтегаз” асыҡ акционерҙар йәмғиәтендә бүлек начальнигы булып хеҙмәт итә.\nФәрит Ғәлихан улы тыуған еренең данлыҡлы улы һәм ысын патриоты – шундайҙар тотоп тора ла инде державаны. Уның бар ғүмере тыуып үҫкән еренә бағышланған!\nатҡаҙанған уҡытыусыһы, РФ һәм БР мәғарифы алдынғыһы.


Ғаиләләргә дәүләт ярҙамы\n23 Март 2020, 18:20\nӘсәлек капиталы программаһын киңәйтеү тураһында Федераль закон үҙ көсөнә инде.\nҠанун әсәлек капиталын файҙаланыуҙың яңы мөмкинлеген, дәүләт ярҙамының суммаһын арттырыуҙы, бүленгән аҡсаны тотоноуҙы ябайлаштырыу һәм шулай уҡ программаны 2026 йылдың аҙағына тиклем оҙайтыуҙы күҙаллай.\nҠабул ителгән законға ярашлы, капитал беренсе балаға ла бирелә. 2020 йылдың 1 ғинуарынан тәүге сабыйҙары тыуған йәки уллыҡҡа алған бар ғаиләләрҙең дә 466 617 һум аҡса алырға хоҡуғы бар. Икенсе һәм унан һуң тыуған балаларға аҡса күләме 150 меңгә арта һәм 616 617 һум тәшкил итә. Әгәр ҙә ғаиләлә беренсе ике бала 2007 йылдың 1 ғинуарына тиклем, әсәлек капиталы индерелгәнсе тыуһа, аҡса 2020 йылдың 1 ғинуарынан өсөнсө һәм артабанғы балаларға ла (уллыҡҡа алынһа) түләнә.\nҠанунға индерелгән үҙгәреш ғаиләләргә әсәлек капиталын шулай уҡ баҡса участкаһында йорт төҙөргә тотонорға ла хоҡуҡ бирә. Бының өсөн ер милектә һәм төҙөүгә рөхсәт булырға тейеш.\nПрограмма биш йылға оҙайтылды. 2026 йылдың аҙағына тиклем ғаиләләрҙә сабый тыуһа (уллыҡҡа алынһа), улар дәүләт ярҙамы алырға хоҡуҡлы. Ғариза, әсәлек капиталы эйәһенең йәшәү урынына ҡарамайынса, Пенсия фонды идаралығының клиент хеҙмәттәрендә алына.\nСертификат алыу өсөн паспорт һәм баланың тыуыу тураһында таныҡлығы кәрәк.\nМәләүез районында һәм ҡалаһында Пенсия фонды идаралығының адресы: Смоленск урамы, 189. Белешмә өсөн телефондар: 5-25-50, 5-30-97, 5-16-66.\nЭш тәртибе: дүшәмбе-кесе йома иртәнге 9-ҙан киске 6-ға, йома - иртәнге 9-ҙан киске 16.45-кә тиклем, тәнәфес көндөҙгө 1-ҙән 16.45-кә тиклем.\nПенсия фонды идаралығы.


4 Июль 2018, 17:12\nЭш сәфәре менән районға һаулыҡ һаҡлау министры Әнүәр Әкрәм улы Бакиров, уның урынбаҫарҙары Юлия Анатольевна Коханова, Динара Рәйес ҡыҙы Еникеева һ.б. килеп китте.\nҺаулыҡ һаҡлау министры эш сәфәрен дауахана стенаһына беркетелгән, районыбыҙ табиптарына арналған “Мәрхәмәтле, миһырбанлы һәм юғары профессиональ табиптарыбыҙға рәхмәтлебеҙ...” исемле таҡтаташына, Башҡор-тостандың атҡаҙанған табибы, 1983-2000 йылдарҙа баш табип булып эшләгән Ғ.Х. Зөлҡәрнәевтың ҡәберенә сәскәләр һалыу менән башлап китте. Унан ҡа-лабыҙҙағы дауахананың матди торошо менән танышыу маҡсатында стационарҙы, поликлиниканы һәм балалар консультацияһын ҡарап сыҡты.\nУнан Әнүәр Әкрәм улы район хакимиәтендә граждандарҙы ҡабул итте. Министрға һаулыҡ һаҡлау өлкәһенә ҡағылған төрлө һорауҙар менән 9 кеше мөрәжәғәт итте. Мөрәжәғәт итеүселәр араһында Ярат ауылында яңы фельдшер-акушер пунктын һалдырыу мәсьәләһен ҡуҙғатыусылар ҙа булды, Иҫке Сибай ауылына яңы “Ашығыс ярҙам” машина- һын да һоранылар. Шулай уҡ дауаханала ятып дауаланыу, дарыу менән тәьмин ителеү, шифаханаға юллама алыу кеүек һ.б. шәхси һорауҙар менән дә килгәндәр бар ине. Әнүәр Әкрәм улы барыһын да иғтибар менән тыңлап, күп мәсьәләләрҙе урында уҡ хәл итергә тырышты. Унан тыш Ә.Ә. Бакиров медицина учреждениеларының етәкселәре менән берлектә сираттағы видеоселектор кәңәшмәһен уҙғарҙы. Министр урынбаҫары Ю.А. Коханова урындағы меди-цина хеҙмәткәрҙәре өсөн уҙғарылған медицина советында ҡатнашты. Унда ул диспансеризация мәсьәләләренә туҡталды.\nАртабан Һаулыҡ һаҡлау министры Ә.Ә. Бакировты ҡала дауаханаһының актовый залында көтәләр ине. Ул “Яңы технологияларҙы ҡулланып, медицина ойошмаларында һаҡсыл етештереү сараларын арттырыу” темаһына арналған кәңәшмәһен уҙғарҙы. Унда Урал аръяғы дауаханалары вәкилдәре үҙҙәрендә ҡабул ителгән проектты яҡлап сығыш яһаны. Баймаҡтар “Һаҡсыл поликлиника” проек-тын тәҡдим итте. Тәү ҡарамаҡҡа еңел генә күрелгән программаны тормошҡа ашырыу өсөн ярайһы ғына сығымдар ҙа талап ителә. Мәҫәлән, күпләп компьютерҙар алырға тура киләсәк. Министрҙы шулайҙа сифат яғы нығыраҡ ҡыҙыҡһындырҙы. Пациенттарға еңеллек тыуҙырыу өсөн башҡарылған был эштәр еңел генә атҡарылып сыҡһын, тип теләйек.


70 йәштә ЗАГС-ҡа!\nБөгөн Өфөнөң Киров районында 50 йыл бергә ғүмер итеүсе ғаиләләр тәбрикләнде. Ярты быуатлыҡ ғүмер байрамдарын Фәриҙә менән Зөбәйер Зөлҡәрнәевтар билдәләне.\nЗөбәйер Хөсәйен улы бынан илле йыл самаһы элек тәү күреүҙән ғашиҡ булған сағын бөгөнгөләй хәтерләй. Ул үҙе - практика үтә, фотолағы йәш ҡыҙ - студент. Тәүге тапҡыр күрешеүгә ярты быуат үткән, әммә мөхәббәтле пар ниндәй кейемдә, ҡайһы паркта осрашыуҙарын кисәге кеүек иҫләй.\nИкеһе лә етмеште уҙған, ә бөгөн улар йәш кәләш менән кейәүҙән һис тә ҡалышмай. Ҡала урамдары буйлап, Зөбәйер Хөсәйен улы тәү күрешеүгә алып килгән аҡ хризантемалар менән һөйгәнен һөйөндөрөргә ашыға.\nФәриҙә Әбделғәни ҡыҙын тормош иптәшенең ябайлығы әсир итә. Ныҡышмал, тырыш, икенсе яртыһынан һәр саҡ ярҙам тойған уҙаман эшендә юғары уңыштарға өлгәшә. 70-се йылдарҙа Башҡортостан телевидениеһы тапшырыуҙары өсөн яуаплы вазифа башҡара.\nЙәштәр кеүек бөгөн улар тулҡынланып ЗАГС ишектәрен асты. Зөлҡәрнәевтарҙың тантаналы байрам хужалары булыуы 50 йыл элек биргән вәғәҙәләренә тоғро ҡалыуҙарын иҫбатлай ҙа инде.\nФәриҙә менән Зөбәйер Зөлҡәрнәевтарҙың тормош юлы күптәргә үрнәк. Ике ҡыҙ менән бер малайға ғүмер бүләк иткән бәхетле пар әле олатай- өләсәй ҡыуанысы күреп йәшәй.\nАлтын юбилейҙарын билдәләгән Зөлҡәрнәевтар олоғайған көндә лә үҙҙәрен йәштәрсә тота. Юбиляр ғаилә ғүмерҙәренең был иҫтәлекле минуттарын да фотола сағылдырып ҡалырға ашыҡты.


"Урал" гәзите » Страница 7\n13-07-2018, 12:02 / ---\n“Әлдә ошо радио бар. Иртәнән кискә тиклем күңелде күтәрә. Ҡайһылай матур йыр. Нимә ти әле? Ғүмер үтә, тиеп көймәгеҙ… Балаларҙы күтәрешеп, оноҡтарҙы үҫтерешеп… Шулай шул, дөрөҫ. Йәшәргә лә әле, йәшәргә”. Ғәлиә апай, шулай йыр тыңлап ултыра торғас, ҡапыл баяғы башлаған бәйләменә күҙ һалды. Бөрйәнгә барғанда туғандары ултырғысҡа тип матур түшәмес бүләк иткәйне. Семәр-биҙәктәре ят ҡына, үҙенсәлекле, ҡатмарлы. Бындай төрҙө тәүгә күреүе. Шуны өйрәнеп маташа. Килеп сыҡмай ҙа ҡуясы. Бөгөн әллә ошо күңелле йыр тәьҫирендә, әллә көндәр арыуланып, ҡояш нурҙары йылыта башлағанға, кинәт кенә теге ят нағыш...\n13-07-2018, 11:53 / ---\nАҡ сәскәле бәхет сәхрәлә\nДонъяның шау сәскәгә күмелгән, тәлгәшләнеп хуш еҫле еләктәре бешкән йәнле-йәмле сағында, Бѳтә Рәсәй Ғаилә, мѳхәббәт һәм тоғролоҡ кѳнѳ уңайынан төйәгебеҙҙә йәнә бер ҡат “Аҡ сәскәле бәхет” аталмышлы бай йѳкмәткеле сара үтте. Инйәр район мәҙәниәт йорто тарафынан инде өсөнсө йыл рәттән ойошторолған байрамды халыҡ быйыл да оло түҙемһеҙлек менән көтөп алғандыр, моғайын. Инйәр, Уҫманғәле ауылдарының урта тошонда урынлашҡан гүзәл аҡлан ни аралалыр күңелле ауаздар, дәртле йыр-моң, тәмле еҫтәр менән тулған! Өлкәндәр тамаша көтөп сәхнә тирәһенә ыңғайлаһа, атай-әсәйҙәре етәгендә сырсыу килгән...\n10-07-2018, 11:25 / ---\nНурға күмелде Отнурок\nҠалаға яҡын урынлашҡан Отнурок ауылы ла, ниһайәт, утлы булды. Ауылға электр уты үткәрелде. Быға тиклем ауыл халҡы генератор, шәмдәр ярҙамында көн күрһә, хәҙер улар ҙа заман уңайлыҡтары менән файҙалана. Алты саҡрымлыҡ линия быйыл төбәк Башлығы Рөстәм Хәмитов ярҙамы менән сафҡа индерелде. Ауыл старостаһы Виктор Пелисов район хакимиәте менән һөйләшкәндән һуң, төбәк етәксеһе хакимиәтенә мөрәжәғәт итә. 2016 йылдың ноябрендә Рөстәм Зәки улы старостаны һәм урындағы крәҫтиән-фермер хужалығы башлығы Маргарита Миняеваны шәхсән ҡабул итә. Осрашыу барышында Рөстәм Зәки улы Хөкүмәткә һәм район...\n10-07-2018, 11:23 / ---\nКѳндәр йылыныу менән йылылыҡ селтәрҙәре хеҙмәткәрҙәре киләһе йылытыу миҙгеленә әҙерлек эштәрен башлай. Ошо сәбәпле, ҡала халҡы ҡайһы бер урамдарҙа йылылыҡ селтәрҙәрендә барған капиталь ремонт эштәренә иғтибар иткәндер. Быйыл ҡалалағы 14 участкала йылылыҡ селтәрҙәренә капиталь ремонт яһау планға индерелгән. Ошо участкаларҙың 4-5-әүһе эре территориялар һанала. Унда 1,5 млн. һумдан 3 млн. һумға тиклем ремонт эшләнәсәк. Дөйөм ремонт сығымдары 10 млн. һум тәшкил итә. Был сығымдарҙы компания үҙ өҫтөнә ала. Ҡышҡы осорға йылы менән тәьмин итеү эштәренә әҙерлек предприятиеларҙа ла бара. Быйыл ҡала...\n10-07-2018, 11:22 / ---\nСәфәрғол ауылы тау итәгендә урынлашҡанғамы, ерҙе ҡаҙып, электр бағаналары ултыртыуы БашРЭС эшселәренә еңелдән булманы. Шулай ҙа, тау-таш аҡтарып тигәндәй, 2 саҡрым иҫкергән бағаналар яңыларына алыштырылды, яҡтыртҡыстар ҡуйылды. Ҡатмарлы эште БашРЭС-тың Инйәр участкаһы эшселәре, участка мастеры Вадим Ғәтиәтуллин, Кәрим Дауытов, Илсур Мөхәмәтдинов, Игорь Ишҡолов, Ғаяз Сәлимйәнов, Алексей Катяновтар еренә еткереп атҡарып сыҡты. Эшселәргә депутат Зөбәйер Һәҙиәтов та ярҙам итте. Күмәк көс менән ауылда электр бағаналары ҡуйылып, уңайлы шарттар булдырылды. Сәфәрғолдар исеменән Инйәр ауыл хакимиәте...\n10-07-2018, 11:21 / ---\nБында беҙгә йәшәргә!\nБелоретта Ҡала һәм Металлургтар кѳнѳнә әҙерлек эштәре бара. Урамда буяу эштәре менән булған, газондағы үләндәрҙе сапҡан һәм ситтәрен аҡлаған, тротуарҙарҙы йүнәткән эшселәр йыш осрай. Еңеүҙең 40 йыллығы скверының тимер ҡоймаларын буяған апайҙар ҙа, көндөң үтә лә эҫе тороуына ҡарамаҫтан, баш күтәрмәй эшләй ине. Бындай эштәр байрам кѳнѳ ѳсѳн генә кәрәкмәй, әлбиттә, тѳҙѳк һәм матур ҡалала һәр кемебеҙгә йәшәргә һәм эшләргә бит. Әйткәндәй, муниципаль район хакимиәте башлығы Владислав Геннадьевич Мироновтың ҡарары буйынса, киләһе йома, йәғни 13 июлдә лә экологик ѳмә ойоштороласаҡ. Предприятие,...\n10-07-2018, 11:17 / ---\nГараждар ситкә сығарыла\nБелоретта инде бер нисә йыл рәттән законһыҙ рәүештә ҡуйылған һәм ҡала йөҙөн йәмһеҙләп ултырған киоскыларҙы, гараждарҙы демонтажлау эштәре алып барыла. Комиссия был йүнәлештә алып барылған эште бөгөн дә әүҙем дауам итә. Һуңғы ҡарарға ярашлы, яңыраҡ Киров, Совхоз, Пушкин урамдарындағы тимер гараждар демонтажланып, ситкә сығарылды. Бөгөн ҡала биләмәһендә, кооператив гараждарҙы иҫәпкә алмағанда, 145 тимер гараж бар. Уларҙың барыһының да арендаға алыу буйынса килешеү ваҡыты уҙған. Ҡала хакимиәте быйыл тәү башлап стационар булмаған был объекттарҙы демонтажлау эшенә тотондо. Гараж хужаларына алдан...\n10-07-2018, 11:16 / ---\nЭлекке 25-се лицейға күскән 17-се гимназия коллективы быйылғы уҡыу йылын яңы бинала ҡаршыларға әҙерләнә. Әлеге ваҡытта гимназияға бирелгән был бинала капиталь ремонт эштәре аҙағына яҡынлаша. Реконструкция яһау һәм яңы ҡорамалдар һатып алыу өсөн гимназияға республика бюджетынан 80 млн. һум самаһы аҡса бүленгәйне. Төп корпуста барған ремонт эштәре тамамланған тиергә лә була. Ҡайһы бер йыһаздар урынлаштырылған да инде. Әлеге ваҡытта бинаны йыйыштырып, таҙартырға, ҡалған мебелде урынлаштырырға ғына ҡалған, ә подряд ойошмаһының төп көсө өҫтәлмә ҡоролмаларҙағы эштәрҙе тамамлауға йүнәлтелгән. ...\n10-07-2018, 11:14 / ---\nТѳҙѳк юлдар - ҡала йәме\nҺуңғы йылдарҙа, юлдарға капиталь ремонт программаһы ғәмәлгә ашырылыу сәбәпле, юлдарҙағы соҡорҙарҙы ғына ремонтлау эштәре күпкә кәмене. Күп осраҡта асфальттың емерелгән ѳлѳшѳ ҡырҡып алынып эшкәртелә һәм яңы асфальт менән юл тигеҙләнә. Ремонттан ҡалған материал башҡа ерҙәге соҡорҙарҙы һәм уйымдарҙы тигеҙләү ѳсѳн ҡулланыла. Әлеге кѳндә ремонт эштәре Ломовка ауылында дауам итһә, сиратта Мата аръяғы районының Пушкин, Серебренников, Чапаев һәм Артамонов урамдарындағы юлдар тора. Яңы һәм 2-се Станция урамдарына таш түшәлде. Октябрҙең 50 йыллығы һәм Ғафури урамдарында юлдарҙағы етешһеҙлектәрҙе...\n10-07-2018, 11:12 / ---\nТырыш, эшсән ғаиләләр күбәйгән һайын, ауылыбыҙ ҙа матурланғандан-матурлана, тѳҙѳкләнә бара. Ауылыбыҙҙағы тырыш ғаиләләрҙең береһе - Катя менән Данис Рәхмәтуллиндар тураһында мәҡәләм. Хѳкүмәт ҡарары менән ер бүлеп бирелгәс, Рәхмәтуллиндар ең һыҙғанып эшкә тотондо һәм ауылда тәүгеләрҙән булып, иркен, заманса йорт һалып инеүгә ѳлгәште. Күптәргә ѳлгѳ булып торған матур ғаилә гѳрләтеп донъя кѳтә бѳгѳн. Аҙбар тулы мал - йылҡы, һыйырҙар, һарыҡ-кәзәләр аҫрай, йыл һайын ҡаҙ йә күркә алып үҫтереү ҙә улар ѳсѳн ҡыйынлыҡ тыуҙырмай. Ғаилә башлығы Кѳньяҡ Урал дәүләт тәбиғәт ҡурсаулығының алдынғы...\n⇦ 1 ... 3 4 5 6 7 8 9 10 11 ... 289 ⇨


Лайыҡлы һайлау яһайыҡ\n7 Июнь 2018, 11:32\nБашҡортостанда алдан тауыш биреү үтте Рөстәм ХӘМИТОВ, Башҡортостан Республикаһы Башлығы:— Беҙгә алмашҡа йәштәр үҫә һәм улар араһында сәйәсәт менән шөғөлләнергә, ғәҙеллек өсөн көрәшергә теләүселәр ҙә байтаҡ. Был — бик яҡшы ниәт һәм мин шулай булырға тейеш тип һанайым.\n3 июндә «Берҙәм Рәсәй» партияһы праймериз — төрлө кимәлдәге депутатлыҡҡа лайыҡлы кандидаттар эҙләү маҡсатында асыҡ алдан тауыш биреү уҙғарҙы. Баш-ҡортостанда 2018 йылдың көҙөндә үтәсәк Башҡортостан Республикаһының Дәүләт Йыйылышы — Ҡорол-тайға «Берҙәм Рәсәй» партияһынан тәҡдим ителәсәк кандидаттарҙы асыҡланылар.\nАсыҡлыҡ һәм көнәркәшлек\nАлдан тауыш биреү йәки праймериз — кандидаттарҙы билдәләүгә булышлыҡ итеүсе һайлап алыу туры, тиергә мөмкин. Әлеге осраҡта республика парламентына кандидаттар тураһында һүҙ барҙы. Беҙҙең илдә праймеризды 2007 йылдан алып «Берҙәм Рәсәй» партияһы ғына уҙғара. Дөйөм алғанда, ул ғәҙәти һайлауҙарға оҡшаш, әммә сараның төп асылы рейтинг билдәләү булғанға күрә, һайлаусылар бер нисә кандидат өсөн тауыш бирергә мөмкин. Праймеризда, ниндәй фирҡәлә тороуына ҡарамай, һайлау хоҡуғына эйә һәр рәсәйле ҡатнаша ала. Был алдан тауыш биреү барышында асыҡлыҡ, көнәркәшлек һәм халыҡ менән власть араһында ышанысҡа ҡоролған мөнәсәбәтте тәьмин итә һәм халыҡ өсөн һөҙөмтәле эшләйәсәк лайыҡлы кандидаттар-ҙы асыҡларға мөмкинлек бирә. Быйыл Башҡортостан буйынса праймеризда 582 кандидат ҡатнашҡан. 55 һайлау округында урынлашҡан 662 участкала тауыш бирергә мөмкин булды.\nТөбәк ойоштороу комитетында белдереүҙәренсә, беҙҙең республикала праймеризда ҡатнашыу өсөн 660-тан ашыу ғариза ҡабул ителгән. Теркәү, үҙ-үҙеңде тәҡдим итеү тәртибенә ярашлы, 2 апрелдән 15 майға тиклем барҙы. Ҡағиҙә буйынса һәр кандидат кәм тигәндә ике дебатта ҡатнашырға тейеш ине.\nҠайһы бер дәғүәселәр дебат- тарҙы үтмәне (бер генә дебатта ҡатнаштылар йәки бөтөнләй ҡатнашманылар), бәғзеләре документтар пакетын тулы килеш бирмәне. Һөҙөмтәлә бюллетенгә 582 кеше индерелде. Алдан тауыш биреүҙә Башҡортостан Башлығы Рөстәм Хәмитовтың, партияның төбәк бүлексәһе секретары, БР Дәүләт Йыйылышы — Ҡоролтай рәйесе Константин Толкачевтың, БР Хөкүмәте вице-премьеры Николай Хорошиловтың һәм республика министр- ҙарының ҡатнашыуы сараға мәртәбә өҫтәне.\nЭлектрон тауыш биреү\nПраймериз сиктәрендә махсус сайт (epg.er.ru) булдырылды, уның ярҙамында алдан тауыш биреүҙе ойоштороусы һәм уҙғарыусы төбәк комитеттары, кандидаттар, уларҙың эшмәкәрлеге, иҫәп участкалары адрестары тураһында мәғлүмәттәр алыу мөмкин булды.\nТәүге тапҡыр электрон тауыш биреү алымы ҡулланылды. Праймеризда онлайн режимда ҡатнашыу өсөн 14 майҙан һуң epg.er.ru сайтының «Онлайн тауыш бирергә теләйем» бүлегендә ғариза ҡалдырырға кәрәк ине. Бының өсөн анкета тултырыу һәм верификация (шәхесте асыҡлау) үтеү зарур. Онлайн тауыш биреү — төрлө сәбәп арҡаһында теркәү урынынан ситтә булыусылар өсөн уңайлы алым. Кешеләр теркәү урынына барып тормайынса тауыш бирә алды. Был ысул менән теләге булған һәр һайлаусы ҡуллана алды. Һөҙөмтәлә Башҡортостандың 14892 гражданы тап ошо рәүешле тауыш бирҙе. Партияның төбәк башҡарма комитеты етәксеһе Руслан Ғизәтуллин билдәләүенсә, алдан тауыш биреү сайтында 22021 кеше теркәлеү үткән, шуларҙың 16597-һенең шәхесе раҫланып, праймеризда ҡатнашыу хоҡуғына эйә булған. Электрон тауыш биреүҙең һөҙөмтәләре иҫәп участкалары протоколдарындағы күрһәткестәргә ҡушыла.\nРеспубликала алдан тауыш биреүҙә ҡатнашыусыларҙың өстән бер өлөшөн 35 йәшкә тиклемге йәштәр тәшкил итте. Йәштәргә сәйәсәттә тәүге аҙымдарын яһауҙа ярҙам итеү маҡсатында праймериз сиктәрендә «СәйәсиСтартап» федераль партия проекты булдырылды. Уның төп маҡсаты — фирҡә рәттәрен йәш кадрҙар менән тулыландырыу. Бығаса бер ҡасан да сәйәсәт менән шөғөлләнмәгән йәштәр менән партияның төбәк бүлексәһе вәкилдәре һәм федераль эксперттар эшләне. Улар йәш кандидаттарға һайлау алды кампанияһы буйынса юл картаһын булдырыуҙа ярҙамлашты. Шулай уҡ «СәйәсиСтартап»та ҡатнашыусылар махсус белем биреү модулдәре буйынса уҡыуҙар үтте, былар барыһы ла уларға сәйәсәт өлкәһендә артабан эшләү өсөн ҙур ярҙам буласаҡ.\nКадастр инженеры Илдар Камалетдинов — праймеризда ҡатнашыусыларҙың береһе. Йәш кеше үҙен республика парламентында депутат мандатына эйә булыуҙа, йәғни сәйәсәт майҙанында һынап ҡарамаҡсы.\n— Миңә иҡтисад өлкәһе яҡыныраҡ, — тип һөйләй Илдар. — Башҡарма власть органдарында, эре дәүләт учреждениеларында эшләнем, шуға күрә йәмғиәт һәм иҡтисад алдында торған бурыстар менән танышмын. Владимир Путиндың Мөрәжәғәтнамәһендә һәм яңы май Указдарында урын алған идеялар күңелемә яҡын. Был бурыстар-ҙы тормошҡа ашырыуҙа файҙалы эштәр башҡара алырмын, тип уйлайым. Алдан тауыш биреү Баш-ҡортостандың Дәүләт Йыйылышына депутатлыҡҡа лайыҡлы кандидаттар һайлау мөмкинлеге бирә. Республиканың закондар сығарыу власы органына ябай халыҡтың хәстәрҙәрен белгән кандидаттар үтеүен кешеләр үҙҙәре хәл итә.\nБашҡортостанда алдан тауыш биреүҙә һайлаусыларҙың әүҙемлеге 13,4 % тәшкил итте. 2016 йылда республика халҡы Дәүләт Думаһына депутатлыҡҡа кандидаттар һайлағанда был күрһәткес 11,85 % бул-ғайны. Төбәгебеҙ халҡы ғәҙәттәгесә һайлауҙарға әүҙем йөрөй. Быйыл Рәсәй буйынса уртаса күрһәткес 11,14 % кимәлендә билдәләнде.\nПраймеризда иң күп тауыш йыйыусылар «Берҙәм Рәсәй» партияһы 9 сентябрҙә һайлауҙа ҡатнашыу өсөн тәҡдим итәсәк кандидаттар исемлегенә индереләсәк.\nУлар республика парламентында 110 мандат өсөн көрәш алып барасаҡ.\nрәйесе, «Берҙәм Рәсәй» партияһының төбәк бүлексәһе секретары:\n— Республика халҡы үҙ һайлауын яһаны, йәғни Башҡортостан Республикаһы Дәүләт Йыйылышы — Ҡоролтайға һайлауҙа «Берҙәм Рәсәй» партияһынан ҡатнашырға лайыҡлы тип һанаған кандидаттар өсөн тауыш бирҙе. Партияның төбәк башҡарма комитеты, урындағы бүлексәләре тарафынан алдан тауыш биреүҙе үткәреү буйынса ғәйәт ҙур эш башҡарылды. Һөҙөмтәләрҙе тулыһынса барлағандан һуң берҙәм һайлау округы һәм бер мандатлы һайлау округтары буйынса «Берҙәм Рәсәй» партияһынан депутатлыҡҡа кандидаттар исемлеге партияның Генераль советы президиумы тарафынан раҫланырға тейеш. Был кандидаттар төбәк бүлексәһе конференцияһы тарафынан тәҡдим ителәсәк. БР Дәүләт Йыйылышы — Ҡоролтайға «Берҙәм Рәсәй» партияһынан күрһәтелгән кандидаттар 223 кешенән артыҡ булмаясаҡ.\nПраймеризда республиканың 400 меңдән ашыу кешеһе ҡатнашҡан


Стивен Кинг — версиялар араһындағы айырма — Башҡорт Википедияһы\nСтивен Кинг — версиялар араһындағы айырма\nСтивен Кинг (үҙгәртергә)\n14:35, 2 апрель 2017 версияһы\n1278 байт өҫтәлгән , 4 года назад\n12:12, 5 март 2017 версияһы (төҙәтеү)\n14:35, 2 апрель 2017 версияһы (төҙәтеү) (кире алырға)\nКинг 200-ҙән ашыу хикәйә яҙған, уларҙың күбеһе автор йыйынтыҡтарына тупланған. Күп әҫәрҙәрендә ваҡиғалар уның тыуған Мэн штатында бара.\n=== Ата-әсәһе ===\nЯҙыусының әсәһе, Нелли Рут Пиллсбери ([[Инглиз теле|ингл.]] ''Nellie Ruth Pillsbury'') 1913 йылдың 3 февралендә Англияның Норт-Йоркшир графлығы Скарборо ҡалаһында ғаиләлә дүртенсе бала булып донъяға килгән. Ул шәхси тормошон оҙаҡ ҡына яйға һала алмай. Ике тапҡыр кейәүгә сыға. 1939 йылдың 23 июлендә ул сауҙа флоты капитаны Дональд Эдвард Кинг менән өйләнешә. Яҙыусының атаһы 1914 йылдың 11 майында Индиана штатында тыуған. Табиптар Рутҡа түлһеҙлек диагнозы ҡуя, шуға йәш ғаилә сабый Дэвид Викторҙы уллыҡҡа ала. Ике йылдан, 1947 йылдың 21 сентябрендә, Стивен тыуа.\nДиңгеҙсе булараҡ, Дональд бөтә донъя буйлап сәйәхәт итә. Стивендың әсәһе йыш яңғыҙы ҡала. Туйҙан һуң йәштәр Чикагоға, ә [[Икенсе донъя һуғышы]] аҙағына Руттың туғандарына яҡыныраҡ Мэнға күсә. Дональд ғаиләһе менән аралашмай тиерлек. Ул флоттан китә һәм коммивояжер булып эшкә урынлаша, «Электролюкс» саң һурҙырғыстарын һата. Дональдҡа ғаилә тормошо ауыр тойола һәм Стивенға ике йәш булғанда ул кисен өйҙән сыға ла кире ҡайтмай. Рут, иренең Коннектикуттан бер официантка менән буталғанын белһә лә, балаларына аталарын марсиандар алып китте, тип хәбәр итә. Стивен һәм ағаһы өсөн аталарының яҙмышы 1990-сы йылдарға тиклем билдәһеҙ була. Баҡтиһәң, Дональд уларҙан йыраҡ түгел [[Пенсильвания]] штатында икенсе ғаиләһе менән йәшәп ятҡан һәм 1980 йылда вафат булған.\n=== Бала сағы ===\nИре ташлап киткәс, Рут туғандарына ярҙам һорап мөрәжәғәт итә. Ул пианиносы һөнәренә эйә була, әммә түбән хаҡ түләнгән хеҙмәтсе йәки икмәк һатыусы кеүек эштә эшләргә тура килә. Ул ике балаһы менән Чикагола, Форт-Уэйнда (Индиана штаты), Малденда ([[Массачусетс]] штаты), Уэст-Де-Перҙа ([[Висконсин]] штаты), Стратфордта (Коннектикут штаты) йәшәй, шунан Көнбайыш Дарем (Мэн штаты)тигән бәләкәй ҡалала ултыраҡлана.\nhttps://ba.wikipedia.org/wiki/Махсус:Сравнение_версий/668676 ҡабул ителгән


Черниковка кварталдары яңырырмы? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Черниковка кварталдары яңырырмы?\nБөгөн Башҡортостан Башлығы вазифаһын ваҡытлыса башҡарыусы Радий Хәбиров етәкселегендә үткән “Төҙөлөш сәғәте”ндә “Черниковка” торлаҡ биҫтәһен комплекслы реконструкциялау мәсьәләһе ҡаралды.\nУл төҙөүселәр һәм ҡала властары тарафынан йылдан ашыу өйрәнелә. Атап әйткәндә, Ульяновтар урамынан Кремль урамына тиклем һәм Калинин – Ҡулса урамдары йүнәлешендә яңы торлаҡ комплексы төҙөү планлаштырыла. Был кварталда нигеҙҙә – ике ҡатлы йорттар.\n“6-сы етештереү-төҙөлөш комплексы” компаниялар төркөмө етәксеһе Андрей Носковтың әйтеүенсә, торлаҡ фонды 703,59 мең квадрат метр тәшкил итәсәк. Әммә бының өсөн дөйөм майҙаны 86,83 мең квадрат метрлыҡ торлаҡ йорттарын һүтергә тура килә, уларҙа 4341 кеше йәшәй.\n“Унда авария хәлендә тип табылған өйҙәр юҡ, шулай ҙа уҙған быуаттың ҡырҡынсы – илленсе йылдарында төҙөлгәндәр. Структураның бөтөнлөгөн һаҡлап, уны яҡшыртырға, реконструкцияларға теләйбеҙ”, – тине Андрей Носков.\nРадий Хәбиров мәсьәләне ныҡлы өйрәнергә, кәрәк икән, федераль үҙәкте лә эшкә йәлеп итергә кәңәш бирҙе.